Udahnite duboko jer zima dolazi - Beogradska otvorena škola\nPeta regionalna konferencija Move.Link.Engage ponovo je pružila priliku da se, treću godinu zaredom, razgovara o temama iz oblasti životne sredine, energije i klimatskih promena. Ove godine tema je bila kvalitet vazduha, a panel pod nazivom „Winter is Coming! Air Pollution as a Pressing Challenge for the Western Balkan Countries“ okupio je predstavnike civilnog društva i međunarodnih organizacija, u zajedničkoj potrazi za odgovorima na izazov zagađenog vazduha na Zapadnom Balkanu.\nKada govorimo o osnovnim ljudskim pravima i slobodama, pravo na čistu životnu sredinu nije među pravima koje nam prvo pada na pamet. Međutim, izuzetno je važno, jer čista i zdrava životna sredina praktično je preduslov za normalno fukncionisanje, kako pojedinca tako i čitavog društva. I ovo pravo je građanima i građankama Zapadnog Balkana ugroženo, kao i neka druga prava o kojima se više piše. O tome u kojoj nam je meri pravo na čistu životnu sredinu ugroženo uglavnom nas obaveste iz Brisela, Beča, Ženeve, Njujorka. Tako smo, relativno skoro, upozoreni od strane Ujedinjenih nacija da zagađen vazduh dovodi do jedne od pet preuranjenih smrti u 19 gradova na Zapadnom Balkanu. Posledice zagađenja vazduha se mogu, pored stope smrtnosti, preračunati i iskazati i nekim drugim brojkama, poput finansijskih gubitaka. 10% bruto domaćeg proizvoda trošimo na tretiranje zdravstvenih problema uzrokovanih zagađenim vazduhom. Postoji li rešenje za ovaj problem i u čijim je rukama? Šta mogu da urade građani i organizacije civilnog društva, kako mogu da pomognu međunarodne organizacije, i šta bi trebalo da čine državni organi, gradovi i opštine?\nSrđan Kukolj iz Alijanse za zdravlje i životnu sredinu (HEAL), ukazao je da, iako vlade država regiona ističu sektor transporta kao primarni izvor zagađenja, problem ipak leži u energetskom sektoru, budući da su termoelektrane na Zapadnom Balkanu najveći zagađivači u Evropi. Podsetio je na neke od glavnih nalaza izveštaja o hroničnom zagađenju od uglja – Chronic Coal Pollution, naglasivši jasnu vezu između kvaliteta vazduha i javnog zdravlja. Usled činjenice da se termoenergetska postrojenja finansiraju javnim novcem i kroz državnu pomoć, dolazimo u paradoksalnu situaciju da, kao građani, plaćamo preveliku cenu ovako proizvedene energije – najpre javnim novcem plaćamo "prljavu" proizvodlju kao uzrok, a onda snosimo i troškove posledice - veći zdravstveni trošak na tretiranje oboljenja nastalih usled zagađenog vazduha. Kao prvi korak u rešavanju ovog izazova vidi potrebu da se o ovom problemu najpre sve više priča i da se što širi krug stanovništva pravilno informiše.\nPeter Vajda iz Energetske zajednice osvrnuo se na ulogu koju njegova organizacija ima u unapređenju životne sredine na Zapadnom Balkanu, kroz postupno prenošenje i sprovođenje pravnih tekovina Evropske unije u oblasti energetike. Uz uvodno objašnjenje na koji način teče dinamika prenošenja pravnih propisa EU u državama potpisnicama Ugovora o osnivanju Energetske zajednice, predstavio je i rezultate koje su države članice EU ostvarile u smanjenju emisija štetnih gasova, pre svega sumpor dioksida, čije su emisije 80% manje nego 1990. godine. Naglasio je i da je, radi smanjenja zagađenja vazduha, pored velikih postrojenja potrebno uvesti red i u sektor domaćinstava, što je daleko izazovnije, budući da je lakše kontrolisati nekoliko velikih elektrana nego sve do poslednjeg dimnjaka u domaćinstvima. Naveo je i da smatra da di bilo dobro da Direktiva o kvalitetu vazduha postane deo pravnog okvira energetske zajednice, što bi prouzrokovalo dodatne troškove, pre svega u pogledu monitoringa, ali je podvukao da se svaka investicija u zaštitu životne sredine višestruko isplati, tako da, prema projekcijama Energetske zajednice iz 2013. godine, vezano za primenu Direktive o velikim ložištima, koristi od svakog uloženog evra premašuju investiciju 15 puta.\nJasminka Jang iz RES fondacije predstavila je kako izgleda zakonodavstvo Evropske unije u oblasti kvaliteta vazduha, strateški okvir sa ciljevima do 2020. godine, kao i međupovezanost različitih direktiva koje se odnose na ovu oblast. Na državama članicama je da pronađu najbolji mehanizam za primenu evropskog zakonodavstva. Uzevši u obzir trenutni status Srbije, kao države kandidata za punopravno članstvo, instrumenti EU mogu služiti kao orijentir, ali se ne sme izgubiti iz vida da se implementacija politike u oblasti kvaliteta vazduha dešava na lokalnom nivou i tamo gde je problem prepoznat. Jasminka je podvukla i da su glavni izazov, kad su u pitanju posebno opasne praškaste materije (PM 10 i PM 2.5) domaćinstva i postrojenja za proizvodnju energije ispod 50 megavata.\nKatarina Kosmina iz Programa Ujedinjenih nacija za razvoj (UNDP) govorila je o tome na koji način građani mogu da se direktno uključe u rešavanje problema zagađenog vazduha kroz korišćenje otvorenih podataka. Otvoreni podaci sada su zakonska obaveza i velika su šansa kad je kvalitet vazduha u pitanju. Čak i kada izostaje proaktivnost sa strane organa vlasti, građani imaju pravo da podatke zahtevaju. Oni nude mogućnost za analizu i tumačenje iz različitih perspektiva. Građani koji imaju podatke su bolje informisani i spremni da donose drugačije odluke. Program Ujedinjenih nacija za razvoj radi na tome da podaci budu analizirani, prezentovani, da se koriste za diskusiju u javnosti na važne društvene teme. Kvalitet vazduha predstavlja pravi primer teme u kojoj se otvoreni podaci mogu iskoristiti za veće učešće građana u rešavanju društvenih problema, tako da će korišćenje otvorenih podataka u ovoj oblasti biti u središtu predstojeće saradnje BOŠa, partnera iz IT sektora i UNDPa.\nU diskusiji koja je usledila pomenute su i teme energetskog siromaštva i načina na koji treba rešavati pitanje zagađenja vazduha koje potiče iz sektora domaćinstava, kao i pitanje Nacionalnog plana za smanjenje emisija, koji Srbija još uvek nije zvanično usvojila. Reč je o planu koji zbirno obuhvata velika postrojenja i postavlja ciljeve smanjenja štetnih gasova na godišnjem nivou, a koji je predviđen po Direktivi o velikim ložištima, koja je za Srbiju i ostale države potpisnice Ugovora o osnivanju Energetske zajednice počela da važi od 1. januara 2018. godine. 19 meseci kasnije, Srbija još uvek nije zvanično usvojila ovaj dokument, a tekst plana se, zajedno sa Izveštajem o strateškoj proceni uticaja, u javnosti pojavio tek krajem 2018. godine, kada je bilo prostora za javnu raspravo samo o Izveštaju o strateškoj proceni, ne i o samom planu.\nNa kraju, prenosimo glavne zaključke do kojih su panelisti zajednički došli:\nPravo na zdravu životnu sredinu i dobrar kvalitet vazduha spadaju u grupu osnovnih ljudskih prava;\nZemlja Zapadnog Balkana treba da ulože dodatni napor u cilju smanjenja zagađenja vazduha;\nSrbija i ostale države članice Energetske zajednice imaju značajne obaveze koje se odnose na kvalitet vazduha, a koje proističu iz Direktive o velikim ložištima;\nDošlo je vreme za rešenja i odlučne akcije ka boljim politikama vezanim za kvalitet vazduha koje moraju biti zasnovane na širokom društvenom konsenzusu i saradnji više zainteresovanih strana;\nIT sektor može da ponudi neka od potrebnih rešenja;\nVeća uključenost građana je potrebna kako bi se donosioci odluka primorali na izradu boljih javnih politika iz oblasti kvaliteta vazduha;\nOrganizacije civilnog društva mogu igrati važnu ulogu u podsticanju donosioca odluka da se obavežu na ambicioznije i efikasnije politike kvaliteta vazduha;\nOrganizacije civilnog društva mogu imati važnu ulogu u podizanju svesti o problemu zagađenog vazduha koje dolazi iz individualnih ložišta, dok vlast na lokalnom, regionalnom i nacionalnom nivou treba da podstakne građane na pronalaženje energetski efikasnih rešenja.


U prilog tome da je situacija sa Vranjem ozbiljna, govori i to da se juče ovde sastali ključni ljudi u borbi protiv virus. Sednicom je predsedavao lično ministar zdravlja Zlatibor Lončar, a prisustvovali su i dr Darija Kisić Tepavčević, pomoćnica direktora Insituta za javno zdravlje ,,Dr Milan Jovanović Batut”, epidemiolog prof. dr Branislav Tiodorović i gradonačelnik Vranja dr Slobodan Milenković.\nŠturo saopštenje u kome se navodi da su donete „određene smernice“ i izražava nada da će se širenje virusa staviti pod kontrolu, bez navođenja broja novozaraženih i detaljnih mera koje će se sprovoditi, objavljeno je na gradskom sajtu Vranja.\n„Blic“ je pokušao da dobije detaljniju analizu stanja u ovom gradu u Zavodu za javno zdravlje u Vranju, ali od juče nije bilo moguće dobiti nikakav komentar nadležnih.\nVRANJE I DALJE ŽARIŠTE Još petoro pozitivnih na virus korona\nOna je rekla da se „adekvatno reagovalo“ jer je odmah obustavljen rad u fabrikama u kojima je bilo zaraženih, i izrazila nadu da će doći do pada broja obolelih od korona virusa.\nVučić: Vranje novo žarište korona virusa Vučić\n- Na svim ulazima biće postavljene dezobarijere, strogo će biti kontrolisan pristup, a svi prodavci, ali i kupci su u obavezi da nose zaštitne maske i rukavice”, rekao je direktor JKP „Komrad“ Zoran Dimitrijević. On je dodao da će na prostoru nekadašnje Robne pijace, ove subote, i samo subotom, biti dozvoljena prodaja mešovite robe. Dozvolu je dobilo 37 prodavaca, koji imaju registrovane firme u APR-u.\nProleće ove godine ispoljava sve svoje karakteristike, te smo tako protekli nedelja imali temperature iznad proseka, dok narednih dana nećemo moći da izađemo iz kuće bez kišobrana. Očekuju nas pljuskovi uz grmljavinu, pa red sunca, a na planinama je moguć i sneg.


Podržan projekat Opštine Prokuplje - Grad Prokuplje\nNema plaćanja vrtića za decu koja ne idu jula i avgustaNema novopotvrđenih slučajeva korone u Prokuplju, za 13 pacijenata čekaju se rezultatiVodosnabdevanje Prokuplja uredno – Vode ima dovoljno za nastupajuće letnje daneFotografija „Boja jeseni“ prvonagrađena na konkursu „Foto(grad)fija“Vojska Srbije i Grad Prokuplje rade na saniranju šteta od poplavaOtvorena radionica „Umetnost kroz vreme“Smanjen broj pacijenata u kovid ambulanti, na Infektivnom odeljenju 31 lice od toga 14 pozitivno na koronuPovećan broj pacijenata sa respiratornim tegobama u Prokuplju, većina sa blažom kliničkom slikomRad prokupačkog Doma zdravlja uz stroge mere zaštite od širenja Kovid infekcijeStiglo prvih 2.000 paketa pomoći za penzionere sa najnižim penzijama\nRezultat izuzetno dobre saradnje\nPodržan projekat Opštine Prokuplje\nPredsednik Opštine Prokuplje Aleksandar Simonović je sa Ministarstvom omladine i sporta Vlade Republike Srbije potpisao ugovor o finansiranju projekta „Omladinski edukativni klub“. Na Konkurs za podršku jedinicama lokalne samouprave u sprovođenju omladinske politike na lokalnom nivou učestvovalo je 57 opština,a Opština Prokuplje je jedna od 20 lokalnih samouprava čiji je projekat odabran za finansiranje.\nJedan od problema sa kojima se susreću mladi je nekonkurentnost na tržištu rada i kada je reč o zapošljavanju,ali i o samozapošljavanju. Permanentno obrazovanje i sticanje dodatnih znanja i veština je stoga neophodno da bi se povećala konkurentnost mladih na tržištu rada,kako bi se osposobili da efikasno obavljaju poslove ili vode svoj sopstveni biznis.\n-Da bi rešila ovaj problem,Opština Prokuplje je projektom „Omladinski edukativni klub“ predvidela opremanje i otvaranje kluba za mlade. Klub bi im pružio prostor za dodatno obrazovanje,sticanje novih znanja i veština,ali bi u njemu mogli da se informišu o mogućnostima za pronalaženje posla ili sredstava za započinjanje malog biznisa. Mladi ljudi,korisnici kluba,će na raspolaganju imati ne samo prostor već i opremu koju će moći da koriste u svrhu dodatne edukacije i kvalitetnijeg informisanja. Vreme koje bi zajedno provodili u klubu omogućilo bi umrežavanje sa mladima iz drugih gradova,ali i razmenu informacija i poslovnih ideja,kao i otpočinjanje preduzetničkih akcija. Korisnici kluba će proći i kroz obuke,od kojih će neke biti iz oblasti preduzetništva i digitalnog marketinga,posle kojih će dobiti sertifikate,koji će im omogućiti da konkurišu za dobijanje sredstava za otpočinjanje sopstvenog biznisa,istakao je predsednik Opštine Prokuplje Aleksandar Simonović.\nOpština Prokuplje i kroz ovaj projekat radi na poboljšanju položaja mladih u društvu,a kroz povećanje konkurentnosti mladih na tržištu rada,utiče na smanjenje nezaposlenosti i razvoj preduzetničkog duha.\nNema plaćanja vrtića za decu koja ne idu jula i avgusta


Panika u Hrvatskoj: Karleuša zakazala koncert, mediji upozoravaju trenere i fudbalere! - ShowBiz - Region - Vesti - Svet Plus\nPanika u Hrvatskoj: Karleuša zakazala koncert, mediji upozoravaju trenere i fudbalere!\nOpšta panika u Hrvatskoj! Karleuša zakazala koncert u Zagrebu, mediji upozoravaju trenere i fudbalere! Se*s afera Jelene Karleuše i Ognjena Vranješa koja je uzdrmala Srbiju, pa i region i dalje ne jenjava, a sada se Hrvati uveliko šale na račun srpske pop dive.\n13:45 20. FEB 2019.\nBudući da je Jelena najavila koncert u Zagrebu za 22. mart, tamošnji mediji apelovali su na trenere da pripaze na svoje fudbalere. Kako piše "24 sata.hr", Jelenin brak sa Duškom Tošićem je sada na klimavim nogama, a sa ljubavnikom Ognjenom Vranješem je u lošim odnosima zbog čega upozoravaju hrvatske fudbalere jer Karleuša uskoro stiže u Zagreb.\nZa mesec dana Jelena će stići u hrvatsku prestonicu, što je oduševilo i sve njene obožavaoce na tamošnjim prostorima, a poznato je da ih ima s obzirom na to da Hrvati obožavaju srpske cajke, kako zovu naše narodne pesme.\nIako nije do sada rešila svoj odnos sa suprugom Jelena se vratila svojim obavezama baš kao i sam Tošić, koji je nedavno potpisao ugovor vredan 16 miliona evra, ali taj novac u slučaju razvoda, kako piše portal "24sata.hr", ne želi da podeli sa Karleušom.\nOno što je svakako zanimljivo, piše hrvatksi list, Jelena stiže u Hrvatsku, u kako kažu, zemlju srebrnih fudbalera zbog čega upozoravaju trenere da će te večeri morati da pripaze na svoje igrače koji su kako piše pomenuti sajt bolji i od Ognjena Vranješa i od Duška Tošića, jer "ako ih Jelena ulovi, jao si ga njima...".\nJelena KarleusaDusko TosicOgnjen VranjesaferaHrvatski medijikoncerttrenerifudbalerishowbiz


Farmaceutske kompanije odustaju od razvoja novih antibiotika -- Zdravlje -- Sott.net\nPet, 10 Kol 2018 12:29 UTC\nDve godine je prošlo otkako je švajcarski "Novartis" najavio "borbu protiv superbakterija". Farmaceutski koncern i druge vodeće kompanije iz struke pozivali su na delovanje i upozorili da treba formirati "globalni front protiv nastanka infekcija rezistentnih na lekove" jer je reč "o jednoj od najvećih opasnosti za svetsko zdravlje".\n"Novartis" se sada povukao iz te borbe. Kompanija je obustavila razvoj novih lekova protiv bakterija otpornih na antibiotike. Oko 140 zaposlenih u SAD dobilo je otkaz. Obustavljen je i razvoj novih lekova protiv virusa. U jednom saopštenju "Novartis" objašnjava da će svoje resurse objediniti u drugim oblastima. Vas Narasiman, novi šef koncerna, nedavno je naglasio značaj novih lekova protiv raka i srčanih oboljenja. Obe oblasti važe za znatno unosnije.\nRazvoj antibiotika težak i manje unosan\nPrema oceni Saveza istraživačkih farmaceutskih kompanija (VFA), razvoj novih vrsta antibiotika je težak. Za to su sada neophodna znatno veća sredstva nego krajem prošlog veka. Istovremeno, mogućnosti zarade su male zato što se od lekara izričito traži da nova sredstva shvate kao "rezervne antibiotike". Njih bi, dakle, trebalo što manje prepisivati, kako bakterije i na te lekove ne bi velikom brzinom postale otporne.\nNa upit medijske kuće NDR, "Novartis" odgovara da finansijski dobro stoji, ali da sredstva "nisu beskonačna". "Moramo dugoročno da razmišljamo i da se koncentrišemo na oblasti koje su, prema našem mišljenju, najpogodnije i koje će imati pozitivan efekat na pacijente", navode iz kompanije. "Novartis" je jedan od tri najveća farmaceutska proizvođača u svetu ‒ sa oko 124.000 zaposlenih i godišnjim obrtom od preko četrdeset milijardi dolara.\nS obzirom na globalni problem sve veće rezistencije, povlačenje "Novartisa" iz daljeg istraživanja u toj oblasti "nije dobra vest", kaže Mark Brenštrup iz Centra za istraživanje infekcija u Helmholcu. To pokazuje "da uslovi za istraživanje i razvoj novih lekova u toj oblasti za velike farmaceutske kompanije i dalje nisu dovoljno atraktivni". I "Astra zeneka", farmaceutski gigant, pre oko dve godine je obustavila razvoj novih antibiotika. Niz drugih velikih koncerna to već odavno više ne radi.\nLekar Čan Imirzaloglu iz Nemačkog centra za istraživanje infekcija žali zbog svakog povlačenja iz oblasti istraživanja infekcija, posebno razvoja novih antibiotika: "U doba sve veće rezistentnosti na antibiotike, razvoj u ovoj oblasti je najveći prioritet".\nPotrebni globalni napori\nSvetska zdravstvena organizacija (SZO), Ujedinjene nacije, G20, kao i bivši nemački ministar zdravlja Herman Gre, uvek su iznova naglašavali koliko je važan razvoj novih antibiotika ‒ s obzirom na to da sve veći broj bolesti uzrokuju bakterije koje su otporne na antibiotike. Procenjuje se da zbog tih bakterija već sada u svetu godišnje umire 700.000 ljudi.\nI Jerg Haker, predsednik Nacionalne akademije nauka Leopoldina iz Halea, sa zabrinutošću gleda na odluku farmaceutskog koncerna.\nHaker za NDR doduše naglašava da kompanije poput "Novartisa", naravno, imaju slobodu da odlučuju u kojim oblastima će raditi i u koje projekte će ulagati. Ipak, naglašava da je u oblasti razvoja antibiotika neophodno "više aktivnosti", kako bi se odgovorilo na problem multirezistentnih bakterija. Od razvoja leka do njegovog dolaska na tržište dug je put, kaže Haker, i dodaje da farmaceutske kompanije imaju važnu ulogu.\nRanije je delovalo da je farmaceutska industrija spremna da prihvati taj izazov. Sto malih, srednjih i velikih farmaceutskih kompanija 2016. godine založilo se za formiranje 'industrijske alijanse' za borbu protiv rezistentnih bakterija. Zajedno su obećali veća ulaganja u istraživanje i razvoj novih lekova. Među potpisnicima su bili i koncerni "Novartis" i "Astra zeneka", ali oni izgleda više nisu spremni da nastave borbu. Istraživanje i razvoj time sve više dolaze u nadležnost manjih kompanija i entuzijasta.


Državni ministri i direktori dobijali po skoro 40 000 KM na konto naknada - eTrafika\nDržavni ministri i direktori dobijali po skoro 40 000 KM na konto naknada\n26/10/2014 4 min za čitanje\nMnogobrojni članovi upravnih odbora, komisija, nadzornih i drugih radnih tijela u institucijama na državnom nivou u 2013. godini koštali su BiH 4,5 miliona KM, a pojedinci su na konto naknada godišnje dobijali čak 38.400 maraka, čime su uveliko prekršili postojeći zakon, navode revizori u konsolidovanom izvještaju o izvršenju budžeta.\nUvidom u Informacioni sistem za centralizovani obračun i isplatu plata Ministarstva finansija i trezora BiH (COIP), uočeno je da su pojedinim članovima radnih tijela isplaćivane godišnje naknade veće za 18.574 KM od dopuštenog.\nTo se prije svega odnosi na članove Upravnog odbora Uprave za indirektno oporezivanje i to one iz reda stručnjaka za indirektno oporezivanje koji su dobijali mjesečne naknade u visini 3.200 KM, zatim ministra Ministarstva finasija i trezora BiH Nikolu Špirića, kao predsjedavajućeg 2.288 KM i entitetske ministre finansija 2.080 KM, kao i za posmatrače iz Brčko distrikta BiH i Centralne banke BiH koji su dobijali 1.600 KM.\nPrema raspoloživim podacima, pojedina lica koja su u 2013. godini primila naknade po osnovu članstva u više tijela, poput ministra finansija i trezora BiH koji pored članstva u Upravnom odboru (UIO), bio član UO Agencije za javne nabavke BiH, te član UO Agencije za osiguranje depozita BiH, koja se ne finansira iz Budžeta BiH i nije ni poznat podatak o visini naknade. Tu su još i Direktor Centralne harmonizacijske jedinice (CHJ) koji je član Fiskalnog veća, UO Agencije za osiguranje, UO Zavoda za izvršenje krivičnih sankcija pritvora i drugih mjera BiH u izgradnji, a ukupno je za ove poslove primio 23.443 KM.\nPored njega, budžet je oštetio i Alija Aljović, član Fiskalnog veća i član Savjeta za državnu pomoć koji je zaradio 24.000 KM.\nDa zlo bude veće, revizijom je ustanovljeno i da većina tijela naknadu za rad dobija na mjesečnom nivou bez obzira na rezultate rada i broj održanih sjednica i sastanaka u toku godine, pa se dešava da se neka tijela sastanu samo dva puta godišnje, a naknadu primaju mjesečno.\nTako su članovi Odbora Agencije za javne nabavke, čija je mjesečna naknada 500 KM u 2013. godini održali samo dvije sjednice. Slična situacija je i u Odboru Agencije za ljekove i medicinska sredstva, gdje su naknade za devet članova iznosile 27.600 KM, a sastančili su tri puta u godini, isto kao i Stručni savjet ove Agencije, i to za mjesečni honorar od 800 KM za predsjednika, te po 600 KM za članove.\nPo samo četiri sjednice održali su članovi UO Agencije za sigurnost hrane BiH, Agencije za promociju stranih investicija – FIPA i Agencije za razvoj visokog obrazovanja i osiguranje kvaliteta, a visina njihovih mjesečnih naknada kretala se od 400 do 800 KM.\nNišta vrijedniji nisu bili ni članovi Savjeta nacionalnih manjina u Parlamenu BiH koji su za četiri održane sjednice dobijali po 600 KM mjesečno, dok je za samo tri sastanaka Nezavisni odbor Parlamenta potrošio čak 137.088 KM.\nJedan od glavnih razloga za ovakvo očigledno otimanje od države je, preme mišljnju revizora, činjenica da ne postoje jasni kriterijumi i pravila za formiranje komisija i drugih radnih tijela institucija BiH.\n“Često opis nadležnosti određenog tijela odgovara nadležnostima određene institucije pa je upitna opravdanost formiranja istog, a naručito opravdanost plaćanja, posebno ako se ima u vidu da članovi tih tijela sve zadatke obavljaju uglavnom u okviru radnog vremena. U pojedinim slučajevima su rukovodioci sami sebe predložili u komisije, a Savjet ministara BiH to potvrdio. Tako imamo situaciju u kojoj predlagač sastava i predsjednik Komisije za saradnju BiH sa UNESCO-om je ministar civilnih poslova BiH Sredoje Nović, a Komisiju za polaganje pravosudnog ispita na nivou BiH u skladu sa Zakonom o polaganju pravosudnog ispita imenuje ministar pravde BiH Bariša Čolak, koji je ujedno i predsjednik ove komisije – zaključili su revizori u posljednjem izvještaju.\nPostavljaju se nekompetentni ljudi “po stranačkoj liniji”\nInstitucija ombudsmana je na osnovu brojnih prigovora na procedure imenovanja na pozicije u regularnim organima i postupke razrješenja, utvrdila da je još uvijek prisutna praksa da se prilikom imenovanja upravljačkih tijela javnih ustanova ne poštuje načelo „zakonitosti”, shodno kojem se pri imenovanju moraju poštovati odredbe važećih zakona, propisa i pravila, kao i načela “kvaliteta”.\n“Izabrani kandidati na ove funkcije po svojim kvalifikacijama, sposobnostima i iskustvu moraju nabolje odgovarati potrebama pozicije na koju se vrši imenovanje, ali to nije uvijek tako jer je u ovoj oblasti i dalje prisutna korupcija, te brojne afere postavljanja nekompetentnih ljudi po stranačkoj liniji”,naveli su u Instituciji ombudsmana.


Novi italijanski parlament je mlađi i ima više žena | EurActiv Serbia\nNovi italijanski parlament je mlađi i ima više žena\nItalija još nije dobila vladu ali jeste gotovo 1.000 novih poslanika. Posle izbora održanih 4. marta, na kojima nijedna stranka nije osvojila većinu da bi sama formirala vladu, 23. marta održava se konstitutivna sednica parlamenta Italije. I ako ostavimo po strani ko je na vlasti, 18. parlament se prilično razlikuje od 17.\nU Senatu, koji je dobio 315 novih senatora, blok desnog centra koji čine četiri partije ima 135 predstavnika a Pokret pet zvezda 112. Blok levog centra ima 57 mesta u Senatu a pridošlica sa levice, stranka Slobodni i jednaki, četiri.\nU Domu poslanika, u kome je 630 predstavnika, koalicija desnog centra ima 260 mesta, Pokret pet zvezda 221, levi centar 112 a Slobodni i jednaki 14.\nDobitnici su Pokret pet zvezda koji je gotovo utrostručio broj mesta u oba doma parlamenta, sa 123 na 333, i Liga, koja je sa 33 otišla na 110 poslaničkih mesta, piše portal thelocal.it.\nIstovremeno je najgore prošla Demokratska partija koja je izgubila 209 mesta u parlamentu a osvojila samo 169.\nS obzirom na to da je Pokret pet zvezda birao "autsajdere" a ne političare od karijere, i da je osvojio veliki broj poslaničkih mesta, demografska slika italijanskog parlamenta umnogome se promenila.\nMladi i žene\nProsečna starost u Senatu, gde se zahteva da kandidat ima najmanje 40 godina, pala je na najnižu do sada - na neznatno više od 52 godine, prenala je Rai njuz. U donjem domu, za gde je minumum 25 godina, prosečan poslanik je još mlađi - 44 godine.\nU Domu poslanika najmlađi je Alberto Stefani koji je napunio 25 godina pre četiri meseca a u gornjem domu Frančesko Laforđa (Francesco Laforgia) iz Slobodnih i jednakih koji je 40. rođendan proslavio u februaru.\nŽene čine 34% novog italijanskog parlamenta, najviše do sada. To je napredak u odnosu na 31% u prethodnom sazivu ali i manje od cilja predviđenog novim izbornim zakonom po kome 40% vodećih kandidata treba da budu žene. Pošto partije mogu da stave kandidate na prvo mesto na više lista, ta odredba se nije direktno odrazila na broj mesta.\nItalijanski parlament prvi put je dobio i tamnoputog senatora - Tonija Ivobija koji predstavlja Ligu. Ivobi je naturalizovani Italijan rođen u Nigeriji a poznat je po tome što je pomogao da se uobliči anti-imigrantska platforma Lige.\nPoznata i nepoznata imena\nMeđu dobro poznatima u parlamentu je Mateo Renci, bivši premijer koji je vodio Demokratsku partiju do ponižavajućeg poraza. On više nije lider stranke ali će sedeti u Senatu i predstavljati rodnu Firencu.\nU gornji dom italijanskog parlamenta ušao je i Mateo Salvini koji je doveo Ligu do uspeha bez presedana na izborima. Salvini će u Senatu predstavljati Kalabriju koja je daleko od njegovog rodnog Milana.\nTu su i Pjer Ferdinando Kazini i doajen levice Ema Bonino. Kazini je italijanski poslanik sa najdužim stažom i taj demokratski senator izabran je deseti put posle 35 godina u parlamentu dok je Bonino počela svoj deveti mandat.\nU parlament se posle pet godina vratio Umberto Bosi, osnivač Severne lige koju je Salvini "rebrendirao". On je prvi put ušao u parlament 1987.\nIma i onih koji nisu poznati, barem ne kao političari. Većina italijanskih senatora - 64%, novi su u parlamentu a trećina nikada do sada nije bila na nekoj funkciji.\nU oba doma mnogi novi poslanici karijere su gradili van politike - ima oko 80 pravnika, po 30 novinara i lekara, ima i akademika, učitelja, poljoprivrednika.\nZa "svežu krv" u parlamentu najzaslužniji je Poket pet zvezda koji je namerno izabrao kandidate koji nikada nisu bili na funkciji i čak je odustao od nekih za koje je utvrđeno da su bili funkcioneri na lokalnom nivou.\nSrbija posle korona virusa: Novi zamah u procesu proširenja


Kvalitet zemljišta i vazduha | Boom93\nVazduh Požarevca i Kostolca spada u red srednje zagađenih, a u zemljištu oba grada pronađene su povećane koncentracije teškog metala nikla, pokazuju ispitivanja u 2010.godini. Na pojedinim lokacijama, kao što je to između Poljane i Prugova u zemljištu je pronađen i DDT.\nRukovodilac grupe za zaštitu životne sredine u gradskoj upravi Mirjana Lekić kaže da je ispitivanjima na gotovo svim lokacijama u različitim dubinama zemljišta pronađen teški metal nikl, kao i da njegovo prisustvo može biti uzrokovano industrijskim postrojenjima. Na lokaciji crepane na granici Poljane i Prugova nađen je opasni DDT koji se ne koristi decenijama i kao zagađujuća materija vezuje se u lanac ishrane.\nLekić je ukazala i da na svim lokacijama na kojiima se meri kvalitet vazduha je prošle godine dolazilo do prekoračenja u količinama sumpor dioksida i azotnih oksida, ali da situacija nije alarmantna.


Model pravilnika o bezbednosti IKT sistema - Dijalog.net\nNaslovna IT Bezbednost na internetu Model pravilnika o bezbednosti IKT sistema\nPostavljeno 25. February 2017.\nBeograd, 25. februar 2017. (SKGO) – Stalna konferencija gradova i opština (SKGO) je u cilju pružanja normativne podrške svojim članicama pripremila Model pravilnika o bezbednosti informaciono-komunikacionog sistema grada/opštine/gradske opštine.\nNaime, Zakonom o informacionoj bezbednosti je predviđena obaveza za sve Operatore IKT sistema od posebnog značaja da donesu akt o bezbednosti IKT sistema. S obzirom da se pod operatorom IKT sistema podrazumeva pravno lice, organ javne vlasti ili organizaciona jedinica organa javne vlasti koji koristi IKT sistem u okviru obavljanja svoje delatnosti, odnosno poslova iz svoje nadležnosti, ova obaveza se odnosi i na jedinice lokalne samouprave u Republici Srbiji.\nIz SKGO skreću pažnju da je u skladu sa Zakonom rok za donošenje ovog akta 90 dana od donošenja Uredbe o o bližem sadržaju akta o bezbednosti informaciono-komunikacionih sistema od posebnog značaja, načinu provere i sadržaju izveštaja o proveri bezbednosti informaciono-komunikacionih sistema od posebnog značaja, koja je stupila na snagu 2.12.2016.godine, što znači da je krajnji rok za donošenje Pravilnika 1.mart 2017.godine.\nPrethodno Srbija uvodi poreze na sve digitalne servise i usluge iz inostranstva\nSledeće Ovlašćenja novinarima da pred premijerom zastupaju radnike\nTop Tags lokalna samouprava konkurs Srbija i Evropska unija Civilno društvo mediji Evropska unija ljudska prava istraživanje Vlada Republike Srbije Društvo OCD vladavina prava mladi evropske integracije Evropska komisija


Trener Aleksandar Džikić na treningu u petak uveče nije mogao da računa na još uvek povređenog Uroša Lukovića, dok se Robinsonu zahvalio na saradnji.\nKako saznajemo, Partizan će sa američkim bekom sporazumno raskinuti saradnju. I sam Robinson je objavio kraj saradnje na društvenim mrežama.\n"Bez obzira na situaciju, ovi su moja braća zauvek", napisao je Robinson na Instagramu uz sliku kako se raduje sa doskorašnjim saigračima.\nCrno-beli će trenirati i na Vaskrs, a u ponedeljak kreću put Kruševca na humanitarnu utakmicu sa Mega Leksom.


“Diskriminacija zaposlenih i kršenje osnovih ljudskih prava” – Portal Ulcinj\n“Diskriminacija zaposlenih i…\n“Diskriminacija zaposlenih i kršenje osnovih ljudskih prava”\nNVO Ugostitelji Crne Gore dostavili su Zaštitniku ljudskih prava i sloboda pritužbu zbog uočenog kršenja osnovih ljudskih prava i diskriminacije zaposlenih u našem sektoru, kao posljedici najnovije odluke Ministarstva zdravlja, odnosno novog seta mjera za suzbijanje korona virusa.\nSmatraju da su zaposleni u ugostiteljstvu, sektoru koji je, kako kažu, najviše pogođen pandemijom korona virisa, sada diskriminisani u odnosu na ostale građane Crne Gore.\n“Odluka Ministarstva zdravlja kojom su ugostiteli obavezni da se vakcinišu je diskriminatorska, jer na taj način naši zaposleni gube pravo ličnog izbora u pogledu vakcinacije, pravo koje imaju svi ostali građani Crne Gore. Takođe, vakcinacija nije obavezna ni za jednu drugu profesiju, pa čak ni za zdravstvo i prosvjetu. Takvu odluku nemamo uopšte za javni sektor koji generiše velili broj radnih mjesta, a nema potrebe da naglašavamo da se veliki broj zdravstvenih radnika još nije vakcinisao, iako su oni primarno na ‘prvoj liniji odbrane od korona virusa’ i najizloženiji virusu”, kazali su Ugostitelji Crne Gore.\nOni problematizuju i odluku Ministarstva zdravlja kojom su su njihovi zaposleni dužni da kontrolišu goste, odnosno da svi gosti koji borave unutar ugostiteljskih objekata moraju imati potvrdu o vakcinaciji ili druge tražene potvrde.\n“Ova odluka nas stavlja u nezavidan i nedozvoljavajući položaj, jer to znači da konobari moraju legitimisati goste, a oni nijesu službena lica i nemaju ovlašćenja za to. U ovoj odluci Ministarstva prepoznajemo namjeru da ugostitelji budu jedina instanca kontrole i suzbijanja korona virusa, jer je Vlada dozvolila turistima ulazak bez ovih potvrda, što dodatno otežava rad ugostitelja u inače teškim uslovima”, navode u saopštenju.\nSmatraju da im Vlada novim mjerama ograničava pravo na rad i otežava poslovanje, a ujedno zalazi u poštovanje osnovnih ljudskih prava.\n“Naglašavamo da je Ombudsman na osnovu naše pritužbe potvrdio da su povrijeđena određena prava ugostitelja i da je procesuirao slučaj ka nadleznim institucijama. NVO Ugostitelji Crne Gore ne bježe od odgvornosti, ali napominjemo da se protiv ove pošasti ne možemo izboriti sami i da nijesmo mi jedini odgovorni za rast broja infciciranih, ako se uzme u obzir da gotovo niko ne nosi maske u zatvorenom prostoru, koje su obavezne, pa čak ni oni koju ove mjere donose. Poručujemo da smo, kao i uvijek spremni na kompromis i apelujemo na nadležne da nas konsultuju prilikom donošenja novih mjera, kako bi zajedno došli do zajednčkog rješenja, koje bi bilo balans između našeg održivog poslovanja, odnosno punjenja države kase i zdravlja svih građana Crne Gore”, ističe se u saopštenju.


Leskovac, 26.oktobar 2020.\nIstraživanja dokazuju da diskriminacija u Srbiji postoji, a da su dikriminaciji najizloženiji Romi. To potvrđuju i slučajevi fizičkog nasilja izazvani predrasudama i stereotipima na nacionalnoj osnovi, kakvih je u poslednjih nekoliko godina bilo u Leskovcu i okolini, ali i u celoj Srbiji. Zato je veoma važno raditi na kampanjama protiv diskriminacije i otklanjanjanju pojava poput sagregacije u školama. Srbija ima neophodne zakonske osnove i mehanizame za borbu protiv diskriminacije Roma, ali se oni ne primenjuju u dovoljnoj meri - zaključeno je na panel diskusiji Upoznaj, ne sudi! održanoj danas u Leskovcu, u Centru za stručno usavršavanje u obrazovanju.\nDiskusija u Leskovcu treća je u nizu panel diskusija u okviru ove kampanje čiji je cilj podizanjе svеsti o problеmu diskriminacijе Roma i podsticanjе na adеkvatno rеagovanjе i prеvеnciju. Nosilac kampanje je Ministarstvo za rad, zapošljavanjе, boračka i socijalna pitanja, a realizator Udružеnjе građana “Tеrnipе” uz podršku projekta Nemačke razvojne saradnje Inkluzija Roma i drugih marginalizovanih grupa u Srbiji, koji sprovodi Nеmačka organizacija za međunarodnu saradnju GIZ.\n“Iako je izveštaj Odnos građana i građanki prema diskriminaciji u Srbiji iz 2019. pokazao da 79 odsto ispitanika smatra da diskriminacija ne sme da postoji bez obzira na to o kojoj se grupi građana radi, primetno je da ispitanici najčešće nisu svesni šta diskriminacija zaista znači i kako se ispoljava. U južnoj Srbiji, gde živi najveći broj Roma, zabeleženi su ekstremni slučajevi diskriminacije Roma, a izveštaj pokazuje da upravo ispitanici koji živе u južnoj i istočnoj Srbiji u najmanjеm procеntu (13%) vidе Romе kao ugrožеnu grupu. Sa druge strane, većina Roma, prema istraživanju Percepcija Roma prema diskriminaciji , ne poznaje mehanizme zaštite protiv diskriminacije. Ova dva podatka jasno ukazuju da je istovremeno potrebno raditi na osvešćivanju građana o tome šta je diskriminacija i na edukaciji Roma gde i kako mogu da potraže zaštitu”, rekao je na početku panela Petar Antić, projektni menadžer projekta Inkluzija Roma i drugih marginalizovanih grupa u Srbiji , koji sprovodi GIZ.\n“Jedan od razloga zbog kojih se mnogi slučajevi diskriminacije Roma ne procesuiraju je i strah samih Roma da diskriminaciju prijave. Peneli poput ovog i druge aktivnosti koje preduzimamo usmereni su upravo ka tome da Rome ohrabrimo da štite svoja prava, ali i da podstaknemo institucije da doslednije pristupe rešavanju slučajeva diskriminacije”, objasnila je Radmila Nešić, predsednica Udruženja građana ”Tеrnipе'” i članica Alijanse protiv diskriminacije Roma. Nešić je objasnila da kampanja Upoznaj, ne sudi! obuhvata i podizanje kapaciteta srednjoškolaca u prevenciji diskriminacije i podršku u organizovanju lokalnih akcija usmerenih ka suzbijanju stereotipa prema Romkinjama.\nNa početku panel diskusije prikazan je kratki film u kom su objedinjeni delovi izveštaja elektronskih medija o slučajevima nasilja i diskriminacije koji su se dogodili u poslednjih pet godina u Leskovcu i okolini. Tokom panela i diskusije razmatrani su konkretni slučajеvi diskriminacijе Roma i škola koje pohađaju uglavnom ili samo Romi poput škole “Petar Tasić” u Leskovcu.\n“Problem diskriminacije i sagregacije u školama u Srbiji nije novijeg datuma, ali to ne znači da je to opravdanje za ove pojave. Srbija već duže vreme ima zakonodavni okvir koji zabranjuje diskriminaciju, a sprovođenje tih zakonskih mera tokom poslednjih nekoliko godina podržano je i odgovarajućim pravilnicima koji propisuju način postupanja škola i njihovih uprava u slučajevima diskriminacije. Verujem da je veoma važno što je nedavno po prvi put uvedena i obaveza škola da aktivno rade na preventivnim aktivnostima u sprečavanju diskriminacije i stvaranju tolerantne sredine. U sprovođenju tih mera biće veoma značajno da škole imaju podršku lokalne sredine,“ rekla je tokom diskusije Vesna Dasukidis, Republička prosvetna inspektorka Odeljenja za inspekcijeske poslove Ministarstva prosvete, nauke i tehnološkog razvoja.\nNa panelu je učestvovala i koordinatorka za romska pitanja, Aleksandra Stojanović, koja je izjavila da Leskovac ima mehanizme borbe protiv diskiriminacije, Savet za bezbednost i besplatnu pravnu pomoć za Rome i da se na rešavanju problema radi. Predstavnica nevladine organizacije “Praksis”, Marija Dražović, istakla je da problem u sprečavanju i rešavanju problema sagregacije u školama, poput škole „Petar Tasić“ u kojoj Romi čine 90 odsto đaka, leži u implementaciji zakona i mera koje postoje. Osvrćući se na tri uzastopna slučaja nasilja nad Romima u 2019. godini u Leskovcu, predstavnik nevladine organizacije “Rosa”, Zoran Saitović, podvukao je negativnu ulogu medija u borbi protiv diskriminacije, jer u velikom broju slučajeva kroz svoje izveštavanje minimiziraju slučajeve diskriminacije i ne izveštavaju objektivno.


Sastanak Ivice Dačića i ministra zdravlja Republike Maldiva\nIzvor: RTS, 05.Sep.2019, 17:19\nPrvi potpredsednik Vlade i ministar spoljnih poslova Srbije Ivica Dačić sastao se sa ministrom zdravlja Republike Maldiva Abdulom Aminom tokom njegove radne posete Srbiji.\nŠef srpske diplomatije Ivica Dačić izrazio je zadovoljstvo povodom unapređenja odnosa Srbije i Maldiva, >> Pročitaj celu vest na sajtu RTS << naročito u godini kada se obeležava 45. godišnjica od njihovog uspostavljanja.\nMinistar zdravlja Maldiva je zahvalio na srdačnoj dobrodošlici i preneo interes maldivske strane da se sa Srbijom ostvare bliskije veze i saradnja u mnogim oblastima na obostranu korist.\nKonstatujući sve intenzivnije kontakte visokih zvaničnika dve zemlje, ministar Dačić je izrazio uverenje da će bilateralni odnosi Srbije i Maldiva nastaviti dosadašnji pozitivan trend razvoja.\nSastanak ministra odbrane i ministra zdravlja Republike Maldivi\nIzvor: Beta Video, 06.Sep.2019, 11:13\nBEOGRAD - Ministar odbrane Aleksandar Vulin sastao se danas sa ministrom zdravlja Republike Maldivi Abdulom Aminom, sa kojim je razgovarao o potencijalima za saradnju dveju zemalja.(pokrivalice) Beta/MOD


Pročitajte kompletno izdanje za mart 2013. ili tekst:\nBlackberry, iPhone, Android i ostali slični uređaji su doneli revoluciju u svet mobilnih tehnologija i maltene svako od nas poseduje neki „smartphone“ ili tablet uređaj. Prilično značajan uticaj ovi komercijalni uređaji su ostvarili i na unapređenje poslovnih procesa kompanija. Međutim, na tom tržištu do sada su dominantni bili robusni mobilni računari. U nekim procesima, kao što je magacinsko poslovanje, komercijalni računari jednostavno uopšte nisu primenljivi, međutim u unapređenju prodaje na terenu jesu. Ovaj tekst iz više različitih uglova, pokazuje da je korišćenje robusnih mobilnih računara ipak isplativije, i pored široke dostupnosti i primene komercijalnih uređaja na terenu:\nTipičan period korišćenja komercijalnih uređaja iznosi 2 godine, dok se robusni uređaji najčešće menjaju nakon 5 godina. Naravno da postoje izuzeci, ali sve ozbiljne studije na ovu temu pokazuju takav odnos. Da bi mobilni uređaj bio upotrebljiv u projektima kao što je mobilna prodaja, neophodne su funkcionalnosti koje odgovaraju cenovnim razredima od nekoliko stotina Eura po uređaju. Robusni uređaji su otprilike 2-3 puta skuplji. Prema tome, već samo ovaj razlog (2.5 puta duži period korišćenja), dovoljan je da potpuno poništi inicijalnu razliku u ceni.\nSamostalnost od operatera\nNabavka komercijalnih uređaja po pravilu se obavlja preko mobilnih operatera. Inicijalni trošak je, takođe po pravilu, veoma atraktivan. Uz inicijalni trošak, ipak bi trebalo računati i ukupan trošak pretplate, ali veoma važna stvar jeste ugovorna obaveza i vezivanje za operatera za određeni fiksni vremenski period. Razdvajajanje nabavke usluge prenosa podataka od nabavke mobilnih računara, zapravo jača pregovaračku poziciju u odnosu na dobavljače, i projekat vezan za mobilne računare čini nezavisnim od operatera.\nKomercijalni uređaji su konstruisani da zadovolje masovne apetite korišćenja mobilnih računara u lične svrhe. Robusni uređaji su konstruisani da u dužem vremenskom periodu budu oslonac mobilnih poslovnih procesa preduzeća. Oslanjanje važnih poslovnih procesa na mobilni uređaj koji nije za to napravljen često rezultira kvarovima, i to uglavnom u kritičnim trenucima. „Downtime“ (Ukupan period nemogućnosti obavljanja posla) je izuzetno važna činjenica u razmatranju ukupnog troška posedovanja opreme i svakako pruža značajnu prednost robusnim uređajima.\nBilo kakav veći kvar na komercijalnom uređaju praktično znači nabavku novog uređaja, i to po punoj ceni, jer garantni uslovi ne pokrivaju većinu kvarova. Kod robusnih uređaja, servis takođe nije jeftin, ali je zato značajno ređi, a osim toga prisutni su i takozvani „All inclusive“ garantni uslovi koji pokrivaju čak i fizička oštećenja na uređajima. Razlika u ceni održavanja svakako ide u prilog robusnih uređaja, ali osim cene jako su važni dostupnost, kvalitet i brzina servisa. Servis komercijalnih uređaja traje značajno duže, i zahteva posedovanje većeg broja uređaja od stvarne potrebe.\nTipičan komercijalni uređaj je u proizvodnom ciklusu 1 ili 2 godine, a nakon toga se menja novim modelima. Projekti unapređenja poslovanja pomoću mobilnih računara su značajno duži, i svaka promena opreme može da izazove manje ili veće zastoje. Zastoji se dešavaju jer novi uređaji često nisu kompatibilni sa starima. Osim toga stari modeli više nisu podržani ni softverski, ni tehnički, a i dostupnost rezervnih delova je jako slaba. Robusni uređaji imaju proizvodni ciklus od oko 5 godina, a kasnija dostupnost rezervnih delova iznosi još toliko. Kompatibilnost sa ranijim modelima je značajno veća, i često je uslovljena velikim projektima, koji ne trpe promene hardvera. Stabilnost i otpornost na promene u budućnosti su još jedna velika prednost robusnih uređaja.\nDešavanja na globalnoj sceni „smartphone“ i tablet uređaja su veoma nepredvidiva. Brzina promena celokupnih platformi i novih verzija je takva da dodatno skraćuje period korišćenja mobilnih uređaja i forsira zamenu celokupne zastarele opreme. Komercijalna oprema može da zastari i već nakon druge ili čak prve godine korišćenja. Platforma na robusnim uređajima omogućava značajno duži životni vek, veću predvidivost i period podrške.\nSvi smo bili u situaciji da nam se baterija na telefonu ili fotoaparatu „isprazni“ u nekon bitnom trenutku. Što je uređaj bolji i napredniji – to mu je veća i potrošnja baterije. Komercijalni uređaji jednostavno veliki kompromis prave na pitanju trajanja baterije, koja često ne može da izdrži ni jedan ceo radni dan. Sa druge strane, robusni uređaji pored poštovanja standarda robusnosti, poštuju i standard od najmanje 8 sati neprekidnog korišćenja.\nKrajnji korisnici uređaja jednoglasno biraju komercijalne uređaje, jer im omogućavaju da koriste druge funkcionalnosti uređaja (telefoniranje, muzika, internet…). Takvi sadržaji stavljaju u drugi plan i ugrožavaju ostvarenje osnovnog cilja „mobilizacije“ korisnika, a to je unapređenje poslovnih procesa. Korišćenjem takvih funkcionalnosti komercijalni uređaji su daleko podložniji pretnjama bezbednosti informacija, virusa, zloupotrebe, i takođe krađe, a poznato je da su upravo te pretnje sve više i više aktuelne kada su u pitanju mobilni uređaji. Potencijalni troškovi u slučaju narušavanja bezbednosti ili krađe uređaja su prilično veliki.\nOsnovna svrha uvođenja mobilnih računara u poslovanje je unapređenje poslovnih procesa, i to se može postići i telefonima i tablet uređajima, ali uz velike kompromise. Možda bi ipak vredelo sagledati ukupnu investiciju uzimajući u obzir ovih 8 aspekata korišćenja mobilnih računara. Zaključak koji se nameće je da korišćenje robusnih mobilnih računara nudi značajno veću stabilnost i pouzdanost, i suprotno prvobitnom utisku, niži ukupan trošak posedovanja i korišćenja.


Dobra saradnja Državne revizorske institucije i Odbora za finansije | Državna revizorska institucija\nDržavna revizorska institucija je do sada imala dobru i konstruktivnu saradnju sa Odborom za finansije, republički budžet i kontrolu trošenja javnih sredstava Narodne skupštine, rekao je predsednik Državne revizorske institucije Radoslav Sretenović. On je juče u Narodnoj skupštini tokom okruglog stola o jačanju odnosa Državne revizorske institucije i nadležnog skupštinskog odbora naglasio da je neophodna optimalno bliska saradnja ove dve institucije.\nPreviše blizak odnos može ugroziti nezavisnost Državne revizorske institucije, dok slaba saradnja može biti uzrok izostanka pažnje Odbora u vezi sa nekim bitnim nalazima revizije, istakao je Sretenović. Kao vid unapređenja saradnje, generalni revizor je naveo mogućnost osnivanja posebnog pododbora za eksternu reviziju.\nSvi izveštaji o reviziji se podnose Narodnoj skupštini, tako da je ona glavni korisnik izveštaja revizora. S druge strane, nama je potreban delotvoran Parlament, kako bi ministarstva ozbiljno shvatila reviziju, zaključio je Sretenović.\nPredsednik Narodne skupštine Nebojša Stefanović naveo je da je jačanje kontrolne uloge Narodne skupštine jedan od prioriteta rada u novom sazivu. On je rekao da je neophodno da se javna sredstva troše na zadovoljavajući način, i da nikako ne bi trebalo da budu izvor korupcije.\nPoručujem da neće biti nedodirljivih. Nijedna institucija neće biti zaštićena od zakona i revizije, nagalsio je Stefanović.\nVesna Kovač, predsednica Odbora za finansije, republički budžet i kontrolu trošenja javnih sredstava naglasila je da je jedna od najznačajnijih funkcija parlamenta nadzor trošenja javnih sredstava. Preporuke Državne revizorske institucije predstavljaju važan instrument tog nadzora koji Parlament vrši, rekla je Kovač. Ona je, kao vid unapređenja saradnje Institucije i Skupštine, navela mogućnost njenog institucionalizovanja kroz potpisivanje protokola o saradnji.\nRadojko Obradović, član Odbora, rekao je da je dosadašnja saradnja Parlamenta i Državne revizorske institucije na visokom nivou. Sve što Državna revizorska institucija preporuči, trebalo bi da se ugradi u zakonodavne okvire, kako bi se unapredio sistem i kako se greške u budućnosti ne bi ponavljale.\nTakođe član Odbora, Božidar Đelić, kao jedan od načina unapređenja saradnje Odbora i Državne revizorske institucije je naveo održavanje tematskih sednica i diskusija, kako bi članovi Odbora bili upoznati sa situacijom na terenu. On je podsetio i na savetodavnu ulogu Državne revizorske institucije. Korupcije u Srbiji ima, ali i primera gde su ljudi samo pogrešili. Da bi činovnici pravili manje grešaka, neophodna je njihova edukacija, poručio je Đelić.\nO Odnosu parlamenta i vrhovnih revizorskih instituciaj govorili su i predstavnici Računskog suda Holandije i Slovenije, kao i Odbora za javne račune berlinskog parlamenta.\nGerit de Jong, zamenik predsednika holandskog Revizorskog suda naglasio je da parlament od državne revizorske institucije može da očekuje rad u skladu sa standardima, odgovarajuće preporuke, pravovremene i ažurirane izveštaje. S druge starne, državna revizorska institucija od parlamenta može da očekuje zakone u skladu sa standardima, odgovarajući budžet, pravovremeno dostavljanje izveštaja.\nKlara Herman, predsednica Odbora za javne račune berlinskog parlamenta je istakla da državna revizorska institucija omogućava parlamentu proveru rad vlade davanjem nezavisnog ekspertskog mišljenja. Državna revizorska institucija na taj način pokazuje parlamentu da li se javna sredstva troše ekonomično i efikasno.\nO razvijanju profesionalnog odnosa između državne revizorske institucije i parlamenta govorio je i Igor Šoltes, predsednik Računskog suda Slovenije. Po njegovom mišljenju, pre svega, potrebno je jasno definisati prirodu odnosa između ove dve institucije. Šoltes je govorio i o problemu javnih nabavki, koji je karakterističan za sve evropske države.\nEvropska unija se bavi problematikom javnih nabavki već 20 godina. Sada su u pripremi nove direktive u Evropskoj uniji u ovoj oblasti, koje bi trebalo da budu usvojene do kraja ove godine, rekao je Šoltes.\nPredstavnica Sigme, Bjanka Breteše, viša savetnica za reviziju i finansijsku kontrolu, je konstatovala da su i Državna revizorska institucija i Odbor za finansije izrazili otvorenost ka jačanju saradnje i intenziviranju komunikacije. Pitanje parlamentarnog nadzora trošenja javnih sredstava veoma je bitno za reformu društva u tranziciji. I parlamenti i državne revizorske institucije trebalo bi da budu partneri u obavljanju tog posla, poručila je Breteše.


Šampionsko odličje su osvojili Lazar Živković i Ognjen Đorđević, drugi je tim u sastavu Vojin Radovanović i Milan Pešić, dok su treću poziciju osvojili Ognjen Kanazir i Lazar Marković - svi učenici trećeg razreda koji će biti tehničari za robotiku.\nOvo je kruna dosadašnjih uspeha, tokom minulih šest godina koje su tehničari iz Hana obeležili osvajanjem najviših pozicija. NJihovi mentori - Nebojša Mladenović koji je vodio prvoplasirani tandem, te Mlađan Mladenović čiji su puleni u druge dve ekipe - ističu da je svako podjednako zaslužio da pobedi.\n- Rezultat sve govori, jer je razlika između prvoplasiranog i trećeg tima bila samo dva boda - kaže profesor Mladenović i dodaje da selekcija počinje već u drugom razredu, a takmičari se odabiraju ne samo kroz rad i zalaganje na časovima, već i na sekciji za robotiku.\nOve godine, saznajemo, pripreme su bile posebno zahtevne jer takmičenja dugo nije organizovano zbog pandemije, pa su se svi učesnici prvi put susreli sa programiranjem robota i praktično krenuli od nule. Ipak, talentima iz Vladičinog Hana nije bilo premca u rešavanju zadataka kojima se programiraju "lego roboti".\n- Većina tehničkih fakulteta u Srbiji osvajačima nagrada omogućava upis bez polaganja prijemnog ispita, što je prednost za dalje obrazovanje i uspešnu poslovnu karijeru - zaključuje profesor Mlađan Mladenović.\nVELIKI HUMANITARNI BAJKERSKI SKUP: Vožnja, igre, akrobacije i koncerti za Maksimovo lečenje\nVranje Vranje vesti roboti Vladičin Han\n17:11 "RAZOČARAN SAM TOM INFORMACIJOM": Patrijarh Porfirije o veronauci, moguće javno objavljivanje imena direktora škola\n17:09 RODITELJI, PAŽNJA! Ovo su znakovi da vaše dete ima toplotni udar\nĐOKOVIĆ ZABRINUO NAVIJAČE, NA KRATKO: Novak trijumfom "otvorio" Vimbldon


Beta 5. maja 2016. 14:55\nDirektor Pošte Srbije Milan Krkobabić izjavio je danas u Nišu da to javno preduzeće priprema otvaranje poštanske banke.\n„Broj poštanskih ispostava koji će se uskoro izjednačiti sa brojem ekspozitura svih poslovnih banaka u Srbiji daje nam novu obavezu da otvorimo poštansku banku“, reka je Krobabić na otvaranju poštanske poslovnice u niškom naselju Delijski vis.\nKrkobabić je naveo da će otvaranje banke biti „pravi iskorak Pošte Srbije“\n„Platni promet i sve ono što je vezano za to biće u poštanskoj banci. Ona će nuditi gradjanima optimalnu cenu usluga, sigurnost, brzinu i kvalitet“, kazao je Krkobabić.\nPrema njegovim rečima, otvaranje poštanske banke omogućiće, izmedju ostalog, da nadoknada od 45 dinara koju gradjani plaćaju prilikom uplata u pošti, bude niža.\nOn je najavio da će Pošta Srbije nastaviti da otvara poštanske poslovnice jer nastoji da bude prisutna u svakom većem mestu kako bi gradjani mogli da što lakše obave neke osnovne poslove, da prime penziju, ili plate račune.\nNova poslovnica u Ulici Marina Držića na Delijskom visu je devetnaesta poslovnica koju Pošta Srbije otvara u okviru akcije „52 pošte za 52 nedelje“.\nPoslovnica je otvorena u prostoru koji je grad Niš ustupio Pošti Srbije u kome su smeštene ambulanta i mesna kancelarija.\nRadno vreme nove pošte je od 9 do 16 časova svakog radnog dana.


Beogradski jedriličarski kup, treći put na Savi! — Wannabe Man\nU organizaciji Jedriličarskog kluba “ADA”, u subotu 23. juna, održava se treća po redu regata Belgrade Cruiser Cup 2018, čiji je start predviđen u 12 časova na četvrtom kilometru rečnog toka Save, ispod mosta na Adi.\nKao i na prethodnim izdanjima ovog sada već tradicionalnog junskog sportskog događaja, i na ovogodišnjoj regati Belgrade Cruiser Cup takmičiće se najbolje posade iz Srbije i regiona u jedrilicama klase Cruiser i Micro Cruiser.\nPosetioci regate, prijatelji i partneri kluba, kao i ljubitelji reke Save moći će da posmatraju regatu sa klupskog objekta organizatora – Jedriličarskog kluba “ADA”, ali i duž čitave obale reke Save od 4. do 9. kilometra, kao i sa mosta na Adi. Nakon završetka trke, svečanog proglašenja pobednika i uručenja trofeja i medalja, održaće se slow food zakuska za sve takmičare i prijatelje regate.\nPored vrhunskog sportskog i takmičarskog karaktera, regata Belgrade Cruiser Cup ima za cilj da privuče i obrazuje sve radoznale sugrađane o jedrenju kao izuzetnom sportu, ali i o biodiverzitetu okoline u kojoj se odvija.\nJedriličarski klub “ADA” je osnovan 2013. godine, a od 2016. godine, s održavanjem prvog Belgrade Cruiser Cup-a, obogatio je takmičarski kalendar Jedriličarskog Saveza Srbije za još jednu kvalitetnu regatu, a grad Beograd još jednim dešavanjem po uzoru na svetske metropole.\nZahvaljujući odličnoj saradnji sa partnerima, kao i dugoj listi prijatelja regate i kluba, Belgrade Cruiser Cup je i ove godine sportski događaj koji ne treba propustiti.\nKljučne reči Belgrade Cruiser CupBelgrade Cruiser Cup 2018Beogradski jedriličarski kup treći put na Savi!jedrenjeJedriličarski klub "ADA"sportWannabe Man


Ministarka Atanasković pohvalila kompaniju iz Loznice: Većina zaposlenih žene, a srpska kozmetika ne poznaje ni granice! (FOTO) | Najnovije vesti - Srbija danas\n25.02.2021. • 14:43 Srbija Danas\nMinistarka Atanasković pohvalila kompaniju iz Loznice: Većina zaposlenih žene, a srpska kozmetika ne poznaje ni granice! (FOTO)\nMinistarka je pohvalila kompaniju "Hedera Vita" zbog angažovanja velikog broja žena\nMinistarka privrede Anđelka Atanasković obišla je kompaniju specijalizovanu za proizvodnju kozmetičkih proizvoda "Hedera Vita" u Loznici gde je poručila da su razvoj ženskog i omladinskog preduzetništva u vrhu prioriteta rada resora kojim rukovodi.\n-Ovo je još jedna u nizu poseta i domaćim firmama u Srbiji koje organizujemo kao što smo i obećali, a kako bismo razgovarali sa privrednicima i promovisali našu privredu- rekla je Atanasković.\nMinistarka je pohvalila kompaniju "Hedera Vita" zbog angažovanja velikog broja žena, ali i zbog društveno odgovornog poslovanja, posebno u oblasti podizanja svesti građana kada je rak dojke u pitanju.\nAtanasković je zahvalila gradonačelniku Loznice i predstavnicima Privredne komore Srbije, koji su prisustvovali obilasku, naglasivši njihov značaj u razvijanju privrede na lokalu.\n-Naš zadatak je da se zajednički borimo da naša deca ostanu u Srbiji i da rade u svojim mestima- poručila je ministarka.\nOna je podsetila da po prvi put ove godine, resor kojim rukovodi, sprovodi Program za podršku ženama i mladim preduzetnicima koji su početnici u poslovanju.\n-Za žene i mlade smo opredelili 100 miliona dinara, a program predstavlja kombinaciju bespovrtanih sredstava i povoljnog kredita Fonda za razvoj- rekla je Atanasković.\nGradonačelnik Loznice Vidoje Petrović rekao je da je poseta ministarke od izuzetnog značajna.\n-Snovi građana Loznice su ostvareni. Krupnim koracima idemo napred i imamo mnogo preduzeća na koja možemo da budemo ponosni. Ako imate jasan cilj, radite na njemu i okupite pravi tim, rezultat ne može da izostane - izjavio je Petrović.\nDirektorka kompanije "Hedera Vita" Olgica Samuilović istakla je da je počastvovana posetom zvaničnika.\n-Ova poseta za mene ima i lični značaj jer mi je gospođa Atanasković godinama bila uzor u poslu zbog uspeha koji je postigla u životu. Naša kompanija počela je sa skromnim sredstvima, danas imamo 40 radnika i još toliko spoljnih saradnika koji su uključeni indirektno, proizvode izvozimo u više od 15 zemalja sveta, na šta sam veoma ponosna. Vetar u leđa dala nam je država u prethodnom periodu, posebno 2019. i 2020. godine u kojima smo beležili najveći uspeh, gde smo dobili sredstva za opremu koja nam je pomogla u radu, ali smo bili uključeni i u projekat digitalne transformacije. Ove godine planiramo da apliciramo za investiciono ulaganje jer smo prerasli proizvodne kapacitete koje posedujemo - rekla je ona.\n"Hedera Vita" ove godine slavi deset godina od osnivanja. Reč je o kompaniji koja je od ručno pravljenih sapuna došla do proizvodnje kozmetičke linije, u svom asortimanu ima više od 300 kozmetičkih proizvoda i koja izvozi 70 odsto svojih proizvoda u Švajcarsku, Sloveniju, Češku, Norvešku, SAD, Kanadu…\nOsim proizvodnje za sopstvene potrebe, bave se i uslužnom proizvodnjom kozmetičkih proizvoda za poznate domaće i strane brendove.\nHedera Vita Anđelka Atanasković Loznica Vidoje Petrović Ministarstvo privrede


United Grupa završava obaveznu ponudu za deonice u grčkom Forthnetu - Internet ogledalo\nYou are at:Home»News»Region»United Grupa završava obaveznu ponudu za deonice u grčkom Forthnetu\nBy Zoran Kovacevic on\t 5.3.2021 Region\nUnited Grupa, vodeći telekomunikacioni i medijski operator u Jugoistočnoj Evropi, objavila je danas da je završila obaveznu tendersku ponudu (MTO) za akcije grčkog telekomunikacionog operatora Forthnet SA i sada ima 96,83% običnih akcija kompanije.\nUnited Grupa, koja je u većinskom vlasništvu međunarodne investicione kompanije BC Partners, objavila je u junu 2020. godine da je preuzela približno 36% udela u kompaniji Forthnet. United Grupa, u okviru koje u Srbiji posluju SBB kompanija i njeni servisi EON i Total TV, a sadržaj emituju televizije i portali Sport Klub, Nova S i N1, pokrenula je obaveznu ponudu za preuzimanje akcija kompanije Forthnet prema grčkom zakonu i ponudila minimalne obavezne uslove za tendersku ponudu.\nU skladu sa relevantnim propisima Grupa namerava da pokrene otkup od manjinskih akcionara za sticanje preostalih akcija Forthnet kompanije koje se očekuje da će biti završeno u maju 2021. godine.\nUlazak United Grupe na grčko tržište bio je važan korak u evropskoj strategiji rasta i potvrda liderske pozicije kompanije u telekomunikacionoj industriji u osam zemalja u regionu.\nUnited Grupa ima oko 11 miliona korisnika i više od 12.500 zaposlenih, a njen medijski ogranak, United Media ima 45 kanala i proizvodi desetine hiljada sati originalnog sadržaja svake godine, što je čini jednom od najvećih i najvažnijih produkcijskih kuća u Jugoistočnoj Evropi.


Ko su kandidati za gradonačelnika Trebinja: Luka Petrović ide na crtu Slavku Vučureviću? - Moja Hercegovina\nPočetna / Ko su kandidati za gradonačelnika Trebinja: Luka Petrović ide na crtu Slavku Vučureviću?\nKo su kandidati za gradonačelnika Trebinja: Luka Petrović ide na crtu Slavku Vučureviću?\n12. Aprila 2016. 21:46\nTREBINJE – Generalni sekretar SNSD-a Luka Petrović, prema našim nezvaničnim saznanjima, najizglednije je ime koje će ova partija kandidovati za gradonačelnika Trebinja, na predstojećim lokalnim izborima u BiH.\nLuka Petrović i Slavko Vučurević (FOTO: Moja Hercegovina)\nKako nezvanično saznajemo od izvora bliskih vrhu SNSD-a, rukovodstvo ove stranke odlučilo se na ovakav potez, jer, navodno, nemaju kanadidata koji bi mogao postići bolji izborni rezultat od Petrovića.\nNakon odustajanja Emira Kusturice od kandidature, kao potencijalni kandidati spominjani su mnogi, a prema spekulacijama u trebinjskim političkim krugovima, najveće izglede za kandidaturu imao je direktor trebinjske Gimnazije Dragoslav Banjak, a povremeno je spominjan i direktor Poreske uprave u Trebinju Miko Ćurić.\nMeđutim, nakon što je predsjedništvo PDP-a nagovijestilo ponovnu kandidaturu Slavka Vučurevića, vrh SNSD-a je, kako nezvanično saznajemo, odlučio da na crtu najglasnijem kritičaru ove partije u Hercegovini, stavi generalnog sekretara Luku Petrovića.\nPretrović juče za “Moju Hercegovinu” nije želio da komentariše, niti da otkrije konačnu odluku SNSD-a, te je rekao da će sve biti poznato za desetak dana.\nAktuelni gradonačelnik Trebinja Slavko Vučurević još nije siguran da li će se koalicioni partneri odlučiti za njega, ali mu je, kaže, nebitno ko bi u tom slučaju bio protivkandidat, jer je u potpunosti uvjeren u ubjedljivu pobjedu Saveza za promjene.\nSve ostalo Trebinje vraća unazad i u potpunu propast. Što se mene tiče sasvim je svejedno da li je to Luka Petrović ili neko drugi. Međutim, što se tiče građana Trebinja, postavlja se pitanje da li jedan tip sa potpuno kriminogenom biografijom, koji je potpuni pečat ostavio u Fudbalskom klubu “Leotar”, može da dobije mandat i da vodi Trebinje u neku bolju budućnost. Ipak, ne bih želio da preuranjeno govorim o nečemu što nije definitvno dogovoreno. Nismo još razgovarali o imenima”, kazao je Vučurević za “Moju Hercegovinu”.\nPodsjećamo, potpredsjednik SDS-a za Izbornu jedinicu 9, Vukota Govedarica, potvrdio je juče da će SDS na lokalnim izborima u Hercegovini imati svoje kandidate za načelnike u skoro svim lokalnim zajednicama, osim tri, koje bi prema dogovoru Saveza za promjene trebalo da pripadnu PDP-u, NDP-u i radikalima, te da je vrlo jasno o kojim se lokalnim zajednicama radi.\nOznakeBiH Lokalni izbori 2016 pdp RS Slavko Vučurević snsd


FBiH: U protekla 24 sata registrirana 44 slučaja COVID-19, prijavljena 2 smrtna ishoda - Federalno ministarstvo zdravstva: COVID19\nFBiH: U protekla 24 sata registrirana 44 slučaja COVID-19, prijavljena 2 smrtna ishoda\nObjavljeno: 23.05.2021 ; Ažurirano: 30.05.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.295 uzoraka, od kojih su 44 pozitivna na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom i Zeničko-dobojskom.\nU Federaciji BiH do sada je testirano ukupno 665.295 uzoraka, a COVID-19 je potvrđen kod 132.984 osobe. Zaključno s današnjim danom, u Federaciji BiH je evidentiran oporavak 121.117 pacijenata. U protekla 24 sata evidentiran je oporavak 153 pacijenta.\nU protekla 24h, Zavodu za javno zdravstvo Federacije BiH prijavljena su 2 smrtna ishoda. S današnjim danom, broj smrtnih ishoda na području Federacije BiH je 5.178.


► Preminuo emir Kuvajta\n"Sa velikom tugom saopštavamo da je šeik Sabah el Ahmada el Džabera el Sabah umro", izjavio je ministar zadužen za dvorska pitanja u audio poruci emitovanoj na tamošnjoj televiziji.\nKuvajtska televizija je prekinula program i emitovala stihove Kurana pre zvaničnog saopštavanja smrti emira.\nEmir je posle hospitalizacije 18. jula, deo ovlašćenja privremeno predao princu prestonasledniku, šeiku Navafu el Ahmadu el Džaberu el Sabahu. On je emirov polubrat, ima 83 godine i trebalo bi da ga nasledi kao šef države.\nŠeik Sabah smatra se arhitektom spoljne politike modernog Kuvajta jer zemlja istovremeno veliki saveznik SAD i Saudijske Arabije, a ima i dobre odnose sa rivalskim Iranom.\nNjegova vladavina, koja je počela 2006. godine ipak je obeležena političkim turbulencijama, protestima i hapšenjem opozicionara, kao i padom cene nafte od koje Kuvajt zavisi.\nEmir, koji je smatran liberalom, sproveo je ekonomske i društvene reforme i zalagao se za prava žena.\nOčekuje se da će njegov naslednik nastaviti sličnu politiku.\nšeik Sabah el Ahmad el Džaber el Sabah


Jeftini letovi iz Tokushima do Palestine - Avio karte Tokushima Palestina - eSky.rs\nAvio karte iz Tokushima do Palestine\nPretražite letove iz Tokushima do Palestine\nProverite najbolje prilike za letove iz Tokushima do Palestine\n✔ Postoje li posebne ponude za letove iz Tokushima do Palestine na eSky.rs?\n✔ Mogu li se pobrinuti za osiguranje prilikom rezervacije leta iz Tokushima do Palestine?\n✔ Ako rezervišem let iz Tokushima do Palestine, mogu li da rezervišem ujedno i smeštaj?\n✔ Koje avio-kompanije nude letove iz Tokushima do Palestine?\nBudite sigurni, da na eSky.rs ponuda letova iz Tokushima do Palestine uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Japana Jeftini letovi iz Japana Jeftini letovi za Obihiro Jeftini letovi iz Obihiroa Jeftini letovi za Orcas Island (WA) Jeftini letovi iz Orcas Island (WA)\nJeftini letovi do Južnog Sudana Jeftini letovi iz Južnog Sudana Jeftini letovi do Taipei Songshan Jeftini letovi od Taipei Songshan


Od Fejsbuka spisak "OPASNIH ORGANIZACIJA", tvrdi se da su na njemu i imena iz Srbije - Ozon Media\nOd Fejsbuka spisak „OPASNIH ORGANIZACIJA“, tvrdi se da su na njemu i imena iz Srbije\nOd strane Ozon 15.10.2021.\nOd strane Ozon 15.10.2021. 0 komentar\nIz američke kompanije Fejsbuk – koja vodi istoimenu društvenu mrežu – ove nedelje je procurio spisak „opasnih organizacija i pojedinaca“. Na listi od 100 stranica nalaze se osobe i organizacije povezane s terorizmom, desnim ekstremizmom i raspirivanjem mržnje, a kako prenosi Radio Slobodna Evropa (RSE) je detektovao na desetine organizacija i pojedinaca sa Zapadnog Balkana, uključujući i Srbiju.\nAutentičnost spiska koji je objavio portal Intercept.com, RSE je potvrđen u kompaniji Fejsbuk. Kako objašnjavaju, kompanija je listu držala u tajnosti kako bi „ograničila pravne i bezbednosne rizike“ i da bi se „umanjila mogućnost grupa da zaobiđu pravila“.\nSa 2,8 milijarde aktivnih korisnika u prvoj polovini 2021. godine, Fejsbuk je društvena mreža sa najvećim brojem aktivnih korisnika u svetu.\nU okviru ove kompanije rade i popularna društvena mreža Instagram, kao i platforma za komunikaciju Vacap (fWhatsApp).\nŠta kažu u Fejsbuku?\nFejsbukov spisak je dospeo u javnost nakon što je početkom oktobra bivša menadžerka ove kompanije Franses Haugen (Frances Haugen) pred Senatom Sjedinjenih Država optužila rukovodstvo bivše kuće da zna kako da svoju platformu učini sigurnijom za korisnike, ali da to ne radi zbog profita.\nPretpostavlja se da lista datira od 2012. godine, s obzirom na to da je jedan broj stranica ugašen ili su same organizacije prestale sa radom. Kako su iz Fejsbuka rekli za RSE u pisanom odgovoru, lista nije sveobuhvatna i stalno se ažurira, pošto timovi kompanije nastoje da umanje rizik na toj platformi.\nKako navode u Fejsbuku, kompanija ima „složen proces“ za detektovanje spornih organizacija i pojedinaca koji se zasniva na dva stuba.\n– Jedan je strukturirani pregled, što znači da osiguravamo da svi relevantni timovi imaju priliku da pruže input i povratne informacije u definisanim fazama procesa pregleda – kažu u kompaniji.\nDrugi stub su, kako dodaju, pouzdane informacije.\n– Mi gradimo slučajeve na osnovu jakih i potvrđenih informacija koje su potkrepljene izvorima i citatima – navode u Fejsbuku.\nU svom komentaru na objavljenu listu, Brajan Fišerman (Brian Fisherman), direktor javne politike Fejsbuka za borbu protiv terorizma i opasnih organizacija, napisao je 12. oktobra na svom Twitter nalogu da ta kompanija ne želi da na svojoj platformi omogući organizovanje nasilja, a upravo lista nastoji da spreči visokorizične grupe da to učine.\nPrema njegovim rečima, specifičnost Fejsbukove liste je to što su se pojedini akteri našli na njoj ne samo zbog onoga što objavljuju na toj platformi, već i zbog ponašanja van te društvene mreže.\n– U nekim slučajevima imamo zakonsku obavezu da uklonimo ove aktere – navodi Fišerman.\nOn dodaje da Fejsbuk ima obavezu da poštuje američke zakone “koji se odnose na subjekte označene kao strane terorističke organizacije, globalne teroriste i druge sankcionisane strane”.\nU odgovoru za RSE iz Fejsbuka kažu da ne postoji univerzalna definicija terorizma među istraživačima, unutar vladinih agencija, kao ni među vladama.\n– Naše definicije razvijene su u bliskom partnerstvu sa vodećim istraživačima i stručnjacima i imaju snažan fokus na slučajeve nasilja van platforme – kažu u Fejsbuku.\nDokument koji je izašao u javnost ima 100 stranica i u njemu su izlistani pojedinci i organizacije povezani sa terorizmom, kriminalom, širenjem mržnje, kao i sa militantnim društvenim pokretima i nasilnim grupama.\nMeđu njima su islamističke organizacije poput takozvane Islamske države, Hezbolaha i Al-nusra Fronta, ali i brojne organizacije povezane sa desnim ekstremizmom – od Mizantropske divizije, oružane formacije koja deluje u Ukrajini, preko Zlatne zore, grčke neonacističke političke stranke koja je zabranjena u matičnoj zemlji, do američkog RAM-a (eng. Rise Above Movement), povezanog sa krajnje desnim grupama u SAD i Evropi.\nEntiteti sa Zapadnog Balkana zastupljeni su, kako prenosi RSE, u kategorijama organizacija i ličnosti koje su povezane sa terorizmom i širenjem mržnje, dok ih nema u oblastima kriminala i militantnih pokreta.\nBalkanska krajnja desnica\nFejsbuk je detektovao više krajnje desnih organizacija i ličnosti povezanih sa širenjem mržnje na Zapadnom Balkanu. Neke od njih su zabranjene u Srbiji – poput neonacističkog „Nacionalnog stroja“, koji je odlukom Ustavnog suda zabranjen 2011. godine, i klerofašističke organizacije Otačastveni pokret „Obraz“, zabranjene 2012.\nDruge su i dalje aktivne. Među njima je „Srbska akcija“ (SA), ekstremno desna grupa sa jakim klerikalnim elementima. Organizacija nije registrovana u Agenciji za privredne registre (APR) i više nema stranicu na Fejsbuku, već je preorijentisana na rusku platformu Telegram, gde veličaju ljude i pokrete koji su tokom Drugog svetskog rata sarađivali sa nacističkom Nemačkom.\n“Srbska akcija” nema istaknutog vođu, a njihovi članovi su učestvovali na brojnim ekstremno desničarskim skupovima. Ova organizacija je 2018. godine u Beogradu organizovala skup podrške rehabilitaciji Milana Nedića, predsednika kvislinške vlade u vreme fašističke okupacije Srbije.\nSpomen-skup kvislingu Nediću i kontramiting u Beogradu\nMeđu organizacijama koje je Fejsbuk prepoznao kao ekstremističke je i “Krv i čast” (eng. Blood and Honor). Ova neonacistička organizacija deo je globalne mreže belih suprematista i već godinama unazad ima ukinut profil na Fejsbuku.\n“Krv i čast” je 1987. u Velikoj Britaniji osnovao rok muzičar Jan Stjuart Donaldson (Ian Stuart Donaldson), s ciljem da ideje o “beloj Evropi” širi posredstvom muzike.\nOgranak ove organizacije u Srbiji deluje od polovine 1990-ih, a od tada su u više navrata organizovali nastupe neonacističkih bendova. Kada su poslednji put to pokušali da urade u Beogradu, to im nije uspelo zbog zabrane policije nakon pritiska dela javnosti i opozicionih stranaka u Srbiji.\nMesto na listi opasnih organizacija našla je i ultradesničarska organizacija “Srpski narodni pokret 1389”, čiji je zastupnik Miša Vacić, koji je politički aktivan i kao lider pokreta Srpska desnica.\nVacić je 2013. godine, kao portparol pokreta „SNP 1389 „, osuđen na godinu dana uslovno za širenje diskiminacije prema LGBT osobama, nedozvoljeno držanje oružja i ometanje službenog lica u obavljanju dužnosti.\nTužilaštvo je istaklo da je dokazano da je Vacić pozivao na linč i nasilje protiv pripadnika LGBT populacije, dok je odbrana navela da nema dokaza da je počinio bilo koje krivično delo.\nOdbrana je u završnim rečima naglasila i da Vacić ne može da bude osuđen dva puta za isti događaj, podsetivši da je on prekršajno osuđen na 30 dana zatvora zbog organizovanja neprijavljenog skupa uoči Parade ponosa 2009. godine.\nMiša Vacić iz „SNP1389“ osuđen godinu dana uslovno\nKao predsednik Srpske desnice Vacić je, podseća RSE, u maju 2021. učestvovao na skupu „Naša Evropa“ (La Nostra Europa) u Rimu, na kojem su bili predstavnici različitih desničarskih organizacija, iz Bugarske, Francuske, Italije, Grčke, Španije, Portugala, Nemačke i drugih zemalja.\nNa sajtu te stranke, koja nije prešla cenzus na parlamentarnim izborima u Srbiji 2020. godine, se navodi da okuplja nacionalistička i patriotska udruženja i organizacije, okupljenih oko „ideja moderne desnice Srbije“.\nJoš jedna organizacija na listi Fejsbuka je desničarski Srpski narodni pokret „Naši“, koji je u međuvremenu promenio ime u Konzervativni narodni pokret “Naši”.\nOsnivač pokreta je Ivan Ivanović, a udruženje je postalo poznato široj javnosti 2007. godine, nakon što su pristalice “Naših” upale i prekinule tribinu emisije „Peščanik“ u Aranđelovcu, u centralnoj Srbiji.\nIvanovića je Viši sud u Beogradu novembra 2017. godine oslobodio optužbi za rasnu i drugu diskriminaciju. Ivanović je na sajtu SNP „Naši“ 28. marta 2014. godine objavio spisak, kako je navedeno, 30 „najvećih srbomrzaca i izdajnika“ među javnim ličnostima, na kojem su glumci, reditelji, pisci, politički analitičari i novinari.\nU programu Konzervativnog pokreta “Naši”, na sajtu ove političke organizacije, navodi se da se KPN zalaže za donošenje “zakona o zabrani naseljavanja migranata na teritoriji Srbije”. Kako stoji u programu, “KPN Srbiju vidi kao suverenu i teritorijalno vaskrslu državu u čijem sklopu se nalaze sve srpske zemlje koje su okupirane u ratovima devedesetih”.\nKNP “Naši” danas nemaju stranicu na Fejsbuku, ali je ova organizacija aktivna na Tviteru.\nSrpski ogranak grupe „Generacija identiteta“ Fejsbuk je prepoznao kao organizaciju povezanu sa širenjem mržnje. Ova ekstremno desničarska grupa osnovana je u Francuskoj, gde joj i zabranjeno delovanje u martu 2021. godine.\nVlada Srbije je krajem 2020. godine imenovala jednog od bivših članova ove grupe, Arnoa Gujona, za vršioca dužnosti direktora Uprave za saradnju sa dijasporom i Srbima u regionu.\nKako je Gujon sam priznao za televiziju N1, član Generacije identitea bio je „šest meseci, od 2010. do 2011. godine“.\n“Generacija identiteta” nema profil na Fejsbuku. RSE je pronašao stranicu ove grupe na ruskoj društvenoj mreži VKontakte, koja je i pandan Fejsbuku, ali sa liberalnijom politikom prema ekstremno desničarskim objavama i simbolima.\nIdentitarci iz Srbije na toj društvenoj mreži su poslednju objavu imali 2018. godine.\nSrpski ogranak “Generacije identiteta” je 2017. godine ugostio u Beogradu Džejmsa Dosona (James Dowson), britanskog anti-imigracionog aktivistu, koji je, prema pisanju BIRN-a, obučavao srpske desničare kako da dobiju informativni rat.\nMarš ultradesničara Beogradom: Za ‘Veliku Srbiju’, protiv migranata\nFejsbuk je kao organizacije povezane sa širenjem mržnje označio proustašku organizaciju “Crna legija”, stranicu “Ustaše”, kao i udruženje Srpski narodni pokret “Izbor je naš” iz bosanskohercegovačko entiteta Republika Srpska, a koja na svom sajtu ima peticiju u kojoj se zalaže za otcepljenje RS-a od Bosne i Hercegovine.\nKao pojedince koji se dovode u vezu sa raspirivanjem mržnje, Fejsbukov tim je označio, između ostalih, dvojicu haških osuđenika – bivšeg predsednika Republike Srpske Radovana Karadžića i vojnog zapovednika Vojske Republike Srpske Ratka Mladića.\nObojica su pred Haškim tribunalom pravosnažno osuđeni na doživotnu kaznu zatvora za genocid i ratne zločine tokom rata u Bosni i Hercegovini.\nNa listi se našlo i ime Vojislava Šešelja, lidera ultradesničarske Srpske radikalne stranke, koji je pred Tribunalom u Hagu osuđen na deset godina zatvora zbog podsticanja progona, deportacije i prisilnog raseljavanja i premeštanja Hrvata u vojvođanskom selu Hrtkovci, 1992. godine.\nSa njima u društvu na listi Fejsbuka je i šest haških osuđenika iz Hrvatske, koje je Tribunal osudio na ukupno 111 godina zatvora zbog zločina počinjenih nad Bošnjacima tokom rata u BiH – Slobodan Praljak , Jadranko Prlić, Valentin Ćorić, Berislav Pušić, Milivoj Petković, te Bruno Stojić.\nPovezanost sa terorizmom\nU dokumentu kompanije Fejsbuk nalaze se i ljudi koji su u Bosni i Hercegovini osuđeni za terorizam i regrutovanje ljudi za rat u Siriji. Kompanija je kao pripadnike takozvane Islamske države označila Mevlida Jašarevića, Huseina Bilala Bosnića i Bajra Ikanovića.\nJašarević je pred Sudom BiH pravosnažno osuđen na 15 godina zatvora zbog napada na zgradu Američke ambasade u Sarajevu.\nPetnaest godina zatvora za napad na Ambasadu SAD\nSelafijski predavač Husein Bilal Bosnić izašao je na slobodu septembra 2021. godine, nakon odslužene sedmogodišnje zatvorske kazne, na koju je pred Sudom BiH osuđen zbog vrbovanja ljudi za odlazak na sirijsko ratište.\nU presudi Bosniću iz 2015. utvrđeno je da je finansirao odlazak bh. državljanina Samira Begića u Siriju, gde je Begić poginuo kao pripadnik terorističke organizacije.\nBajro Ikanović je navodno poginuo na sirijskom ratištu, gde je bio komandant jedinice Bejt Komandosi.\nFejsbuk je na listu organizacija povezanih sa terorizmom stavio „Crvenu ružu“. Ovu organizaciju je 2004. godine pomenuo tadašnji direktor Vojno-bezbednosne agencije (VOA) Srbije, pukovnik Momir Stojanović.\nPrema operativnim podacima VOA, koji su objavljeni u medijima, delovanje „islamske ekstremističke organizacije Vehabija – Tarikat i Crvena ruža“ bilo je detektovano na području raško-polimske oblasti, na jugu Srbije, kao i na severu Crne Gore.\nTada je navedeno da nije poznat tačan broj pripadnika tog pokreta, ali da oni često prave probleme u džamijama, ometaju verske obrede i pokušavaju da nametnu svoj način molitve.\nTadašnji sandžački muftija Muamer Zukorlić i predsednik crnogorske opštine Rožaje Nusret Kalač odbacili su ove tvrdnje.\nKonačno! Od ponedeljka više sunca


Buš obećao da će se suprotstaviti tiraniji i podržati slobodu u svetu\nPredsednik Džordž W. Buš obećao je da će se suprotstaviti tiraniji i podržati slobodu svuda u svetu, tvrdeći da je širenje demokratije najbolja garancija mira u svetu i bezbednosti Amerike.\nDa li bi ova, kako je neki zovu, «doktrina slobode» trebalo takođe da se primeni i na Rusiju, gde su neka politička načela predsednika Putina dovela do zabrinutosti među zagovornicima demokratije? Dva američka zvaničnika nedavno su diskutovala o ovom pitanju na Institutu «American Enterprise», ovde u Vašingtonu.\nTomas Grejem, specijalni pomoćnik predsednika i glavni direktor za ruska pitanja u Savetu za nacionalnu bezbednost, kaže da postoji čitav niz unutrašnjih dešavanja u Rusiji, koja se tiču SAD.\n«Koncentracija moći u Kremlju, manjak prostora za javne političke debate i smanjena odgovornost vlade prema javnosti, uskratili su kremlju informacije, fleksibilnost i kreativnost, koje će mu biti neophodne da bi mogao da se suoči sa izazovima 21. veka i bude snažan, samouveren partner, na koga SAD mogu da se oslone.»\nDa li bi Amerika trebalo da izvrši pritisak na ruske vlasti da promene svoju unutrašnju politiku, ili bi trebalo da teži dobrim odnosima sa Moskvom, bez obzira na ono šta radi kod kuće?\nAnđela Stent, profesor na Univerzitetu Džordžtaun i stručnjak za Rusiju u Nacionalnom savetu za obaveštajna pitanja, kaže da se Vašington bori sa ovom dilemom još od raspada Sovjetskog Saveza. Pod administracijom predsednika Klintona, Sjedinjene Države bile su posvećene transformaciji Rusije na unutrašnjem planu. Međutim, kako kaže profesor Stent, zaostavština tog perioda je kontroverza i u Americi i u Rusiji.\n«Mislim da je lekcija koju smo naučili od Klintonove administracije – a to je lekcija koju SAD uče iznova svakih par decenija – da Amerika, svakako, ima vrlo ograničeni uticaj na ono što se dešava unutar Rusije.»\nProfesor Stent ističe da su se umesto toga, Sjedinjene Države pod predsednikom Bušom koncentrisale na nekoliko specifičnih projekata od zajedničkog značaja. Na primer, posle terorističkih napada 11. septembra obe zemlje fokusirale su se na anti-terorističku kampanju i ne-širnje nuklearnog naoružanja. S druge strane, Grejem naglašava da Amerika želi demokratsku Rusiju sa slobodnim tržištem, integrisanu u svetske ekonomske, političke i bezbednosne strukture. On ukazuje na to da je obavezivanje na demokratriju od esencijalnog značaja za dugotrajno partnerstvo dve zemlje. Međutim, Bušova administracija razume da je izgradnja stabilne demokratije dugotrajan i složen proces.\n«Dozvolite mi da na početku kažem da je ono što mi tražimo jedan postojani napredak, a ne trenutna perfekcija. Mi razumemo da je usavršavanje demokratije neprekidni posao, koji nikada ne može da se završi do kraja. A Rusija je uistinu napravila značajan napredak u poslednjih 15 godina, od raspada SSSR-a. Zabrinuti smo zbog nedavnih dešavanja, ne zato što vidimo da dolazi do povratka u sovjetsku prošlost, već zato što ne želimo da dođe do daljeg zastoja u napretku ka demokratiji.»\nTomas Grejem dodaje da Amerika neće nametati svoje stavove Rusiji, ali će je izazvati da pronađe svoj lični model demokratije, zasnovan na njenoj istoriji, kulturi i tradiciji. Neki članovi Kongresa traže od administracije da zauzme strožiji stav prema Moskvi, kada je reč o njenoj unutrašnjoj i spoljnoj politici. Oni zagovaraju suspenziju američko-ruske saradnje u oblasti bezbednosti, čime bi oduzeli Rusiji privilegije u oblasti trgovine ili je isključile iz Grupe osam industrijski najrazvijenijih zemalja sveta. Međutim, profesor Anđela Stent predviđa da će u doglednoj budućnosti američko-ruski odnosi pratiti trenutni pragmatični model.\n«Neće biti nikakavog prekida ili zamrzavanja odnosa sa Rusijom, bez obzira na to šta možete pročitati u pojedinim američkim publikacijama. To sigurno ne bi bilo u interesu SAD.»\nI Tomas Grejem i Anđela Stent smatraju da će saradnja sa Zapadom i jačanje ruske srednje klase, na kraju dovesti do transformacije političkog sistema u Rusiji.


Letovanje Grčka 2017 - Lemnos :: Varos\nLemnos , Varos :\nLemnos - Varos\nKontakt mejl: varosvillage@letougrckoj.com\nTelefon: +30 210 72 51 038\nU srcu Lemnosa, na idealnom mestu za istraživanje celog ostrva, nalazi se luksuzni kompleks Varos Village. Ovo seoce rekonstruisano je i „probuđeno“ da bi vam pružilo autentičan doživljaj Lemnosa i raskošno iskustvo ostrvskog odmora i letovanja. Mnoge od ovih zgrada starije su od 200 godina, a Tradicionalne Rezidencije i Vetrenjače restaurirane su istim, originalnim kamenom od koga su originalno i građene.\nOvaj doživljaj autentičnog grčkog mesta privukao je i brojne kafiće, restorane i prodavnice, pa je Varos sada cenjena i tražena turistička destinacija, a naše sobe i apartmani nalaze se na više centralnih lokacija u ovom seocetu, a svaka od građevina krije svoje priče i istoriju. Do poznate plaže Keros trebaće vam svega 10 minuta vožnje.\nZa sve informacije u vezi sa cenama i slobodnim terminima, kontaktirajte nas na mejl: varosvillage@letougrckoj.com


Kosovo sutra uvodi recipročne mere Srbiji\nTaksa od 100 odsto na proizvode iz Srbije i Bosne i Hercegovine u sredu 1. aprila biće ukinuta i zamenjena potpunim recipročnim trgovinskim i političkim merama, kažu zvaničnici kosovske vlade za Radio Slobodna Evropa.\nTa mera se zasniva na odluci od 20. marta, kada je ukinuta taksa na sirovinske proizvode i najavljeno da će od 1. aprila taksa biti zamenjena recipročnim merama u odnosima sa Srbijom i BiH po svim pitanjima.\nZamenik kosovskog premijera u tehničkoj Vladi, Haki Abazi, potvrdio je za RSE da se recipročne mere zasnivaju na praksi i politici koju Srbija primenjuje u trgovinskim odnosima sa Kosovom.\n"Te mere se uglavnom tiču slobode kretanja ljudi, vozila, transportnih kamiona. Srbija ne priznaje registarske tablice Kosova i obavezuje građane Kosova da ih zamene sa privremenim", kaže Abazi, pritom uzimajući za primer i certifikate o proizvodnji ili one sanitarne koje Srbija ne priznaje.\nOn ističe i da je Srbija neprestano primenjivala mere koje su štetile kosovske proizvođače, ne poštujući tako Sporazum o slobodnoj trgovini (CEFTA).\nAbazi navodi da kosovske institucije moraju da zaštite interese države, pritom ukazujući na brojne netarifne barijere koje Srbija primenjuje prema Kosovu.\nZvaničnici kosovske Carine rekli su da su spremni da sprovedu svaku odluku Vlade. Portparol kosovske carine Adriatik Staviljeci navodi da se samo čeka na uputstvo vlade. On je dodao da od kada je ukinuta taksa na sirovinske proizvode 20. marta, vrednost robe koja je iz Srbije i BiH ušla na Kosovu iznosi oko milion eura.\nTaksu od 100 odsto na robu iz Srbije i BiH uveo je bivši kosovski premijer Ramuš Haradinaj krajem 2018. godine. Premijer u tehničkoj Vladi, Aljbin Kurti, u februaru je najavio postepeno ukidanje takse, ali i skrenuo pažnju da će, ukoliko Srbija ne prekine kampanju protiv kosovske nezavisnosti, uvesti recipročne mere i tretirati Srbiju onako kako Srbija tretira Kosovo.\nNa ukidanju takse bez reciprociteta posebno je insistirao specijalni izaslanik američkog predsednika za mirovne pregovore Kosova i Srbije, Ričard Grenel, a kako bi se nastavio dijalog. Srbija je inače uslovljavala nastavak dijaloga ukidanjem takse.\nPodsetimo, Vlada Aljbina Kurtija oborena je 25. marta, nepuna dva meseca od formiranja, a na inicijativu njegovog koalicionog partnera Demokratskog saveza Kosova zbog nesuglasica.\nInače, otkako je taksa kosovske Vlade od 100 odsto stupila na snagu, uvoz robe iz Srbije je gotovo sveden na nulu. Prema zvaničnim podacima kosovske Carine, Kosovo je ranije dnevno uvozilo iz Srbije robu u vrednosti od oko 1,2 miliona eura.


Криза у БиХ због иницијативе СДА, огласили се Русија, Вулин, Инцко... - Нови Стандард\nKriza u BiH zbog inicijative SDA, oglasili se Rusija, Vulin, Incko…\n24.01.2019. 17:09 16.07.2020.\nAmbasada Ruske Federacije u BiH predložila je partnerima iz Upravnog odbora Saveta za sprovođenje mira da sutra bude održana vanredna sednica zbog namere SDA\nPredsednik SDA Bakir Izetbegović izjavio danas da Republika Srpska nije samo srpski, već i bošnjački i hrvatski entitet, prenosi Klix.ba.\nPodsetimo, stranka nekadašnjeg člana Predsedništva BiH juče je najavila da će pred Ustavnim sudom Bosne i Hercegovine pokrenuti proceduru radi preispitivanja trenutnog naziva bosanskohercegovačkog entiteta – Republike Srpske.\nIzetbegović je na današnjoj konferenciji za medije rekao da je inicijativa upućena jer je nedvosmisleno jasno da su Bošnjaci i Hrvati građani četvrtog i petog reda u RS, odnosno da se nad njima vlada.\n„Oni nemaju mesta u institucijama entiteta RS. Povratnike vređaju i nazivaju ih okupatorima Drine, verske službenike vređaju i za njih se govori da arlauču“, rekao je Izetbegović.\nOn je kazao da u izvornom Dejtonskom sporazumu, napisanom na engleskom jeziku, RS ne znači ništa. Kako kaže, takođe je u RS intenziviran napad na BiH, na dnevnoj bazi, od NATO puta pa sve do poređenja BiH s Kosovom i da je to razlog zbog kog je upućena ta inicijativa.\n„Ako je to srpsko i ničije drugo onda se možda mogu i tako ponašati. Nije zahtev da se ukine naziv RS jer u ovoj zemlji je sve i srpsko, ali nije ekskluzivno srpsko. Dakle pripada i Bošnjacima i Hrvatima i ostalim jednako kao i Srbima. Tražićemo da se u sve, pa i u naziv RS unesu Bošnjaci i Hrvati“, kazao je Izetbegović.\nLider SDA istakao je da je vreme da se kaže dosta je, jer je RS bazirana na kostima ljudi i na genocidu, a prihvaćena je zbog mira. „Nismo prihvatili da to bude entitet u kojem će se dominirati i u kojem će se ponižavati ljudi“, rekao je Izetbegović.\nIzvor klix.ba/B92, 24. januar 2019.\nRUSKA AMBASADA U BiH HITNO REAGOVALA\n„Smatramo takve izjave opasnim pokušajem revizije mirovnog sporazuma, što podriva stabilnost u zemlji i komplikuje formiranje institucija na svim nivoima“, rečeno je Srni u Ambasadi Rusije, nakon jučerašnje najave SDA da će pokrenuti pravnu proceduru pred Ustavnim sudom BiH radi preispitivanja naziva „Republika Srpska“.\nVULIN: NAPAD NA BIĆE RS, ODGOVORITI JEDINSTVOM\nMinistar odbrane Aleksandar Vulin izjavio je danas da je inicijativa SDA za promenu naziva Republika Srpska provokacija i napad na samo biće RS, na koji se, poručuje, mora odgovoriti jedinstvom.\n„Naravno da je to pravno apsolutno nemoguće, pošto je Ustavom BiH jasno određeno ime entiteta koji se zove Republika Srpska. Ne možete vi odlukom Ustavnog suda menjati sam Ustav“, rekao je Vulin novinarima u Beogradu, upitan da prokomentariše inicijativu SDA za promenu imena RS.\nOn je rekao da je veoma zabrinut zbog te inicijative, ali ne zato što ona može da ukine RS, jer ne može, već zato što govori o veoma lošim namerama prema RS i prema Srbima koji žive u BiH. Prema njegovim rečima, ta inicijativa će blokirati politički život u Bosni i Hercegovini i produbiti podele, prenosi Tanjug.\n„Ova inicijativa će izazvati reakcije kod Srba u BiH i ja se zaista nadam da će Srbi u BiH pokazati smirenost, ali i više od svega, pokazati jedinstvo. Na ovakvu provokaciju, na ovakav napad na samo biće Republike Srpske mora se odgovoriti jedinstvom“, poručio je Vulin. On je podsetio da je Srbija garant Dejtonskog sporazuma i da je za nas bilo kakva promena tog sporazuma apsolutno neprihvatljiva.\n„Samo dva entiteta i tri naroda mogu da se dogovore ako nešto žele da promene, nikakvi sudovi, a posebno nikakva sila. Veoma sam zabrinut za razvoj političke situacije u BiH. Znam da će Republika Srpska opstati i samo Srbe molim da budu mirni i da budu jedinstveni“, poručio je Vulin.\nVisoki predstavnik u BiH Valentin Incko rekao je danas da je najava inicijative za osporavanje naziva Republike Srpske pred Ustavnim sudom BiH, usred rasprava o formiranju vlasti, neodgovorna, kontraproduktivna i dodatno podriva poverenje među konstitutivnim narodima i njihovim političkim predstavnicima.\nIncko je u izjavi za Srnu podsetio da se, prema Ustavu, BiH sastoji od dva entiteta – Republike Srpske i Federacije BiH.\nVisoki predstavnik je rekao da Upravni odbor Saveta za sprovođenje mira kontinuirano izražava posvećenost temeljnoj strukturi BiH kao jedinstvene, suverene zemlje koja se sastoji od dva entiteta.\nIncko je pozvao stranke da se uzdrže od bilo kakvih daljih polarizirajućih poteza i retorike, te da se konstruktivno uključe u što brže formiranje vlasti na svim nivoima.\nZbog delimične blokade vlasti u Vašingtonu, u američkoj Ambasadi u BiH nisu bili u mogućnosti da daju stav u vezi sa inicijativom SDA.\nStranka demokratske akcije saopštila je u sredu da će posredstvom svojih predstavnika u institucijama BiH pokrenuti pravnu proceduru pred Ustavnim sudom BiH radi preispitivanja naziva Republika Srpska.\nPredsedavajući Predsjedništva BiH Milorad Dodik izjavio je nakon toga da inicijativa SDA za pokretanje procedure pred Ustavnim sudom BiH radi preispitivanja naziva Republika Srpska nije spojiva sa Ustavom BiH, da je potpuno neprihvatljiva, te da predstavlja rušenje Dejtonskog mirovnog sporazuma i „inicijativu za razdruživanje u BiH”,prenosi Tanjug.\nDodik je tim povodom za danas sazvao sastanak lidera svih srpskih političkih stranaka zastupljenih u Skupštini Republike Srpske i Parlamentarnoj skupštini BiH.\nIzvor Politika, 24. januar 2019.\nDnevne vestirusijaBakir IzetbegovićBiHvulinInckoRepublika Srpskaruska ambasadaSDA


NATO: Kosovska policija, ipak, može bilo gde na Kosovo - 18.01.2017, Sputnik Srbija\nKosovske vlasti nisu morale od Kfora da traže odobrenje za upućivanje policijskih snaga na sever pokrajine jer ih to i ne obavezuje, prenose danas mediji u... 18.01.2017, Sputnik Srbija\n13:18 18.01.2017 (Osveženo: 14:54 30.08.2021)\n© AFP 2022 / ARMEND NIMANI Pripadnici Kosovskih bezbednosnih snaga\nKosovske vlasti nisu morale od Kfora da traže odobrenje za upućivanje policijskih snaga na sever pokrajine jer ih to i ne obavezuje, prenose danas mediji u Srbiji, pozivajući se na izvore u sedištu NATO-a u Briselu.\nKako se navodi, izvori u Briselu su saopštili da „Briselski sporazum iz 2013. godine ne obuhvata policijske snage Kosova“ i da kosovske vlasti ne moraju od Kfora da traže odobrenje za upućivanje svojih policijskih snaga širom pokrajine.\nTači: Svet je znao za slanje policije na sever Kosova\n18 Januar 2017, 13:09\nZvaničnici i NATO-a i Srbije su u više navrata stavili do znanja da su vlasti u Prištini obavezne da, za nameru da upute takozvane bezbednosne snage Kosova na sever pokrajine, zatraže odobrenje komandanta Kfora koji odlučuje hoće li ili neće za to dati saglasnost.\nKomanda Kfora u Prištini je prethodno saopštila da nije bila obaveštena o upućivanju ROSA na sever Kosova 14. januara i navela je da „u skladu sa trenutnim ugovorima i mandatom Kfora (koji proizlazi iz Rezolucije UN 1244 iz 1999. godine) institucije Kosova nisu u obavezi da obaveštavaju Kfor o razmeštanju ROSU na severu Kosova“.\nKomanda Kfora je naglasila i da se za podrobnije objašnjenje treba obratiti sedištu NATO-a u Briselu.\n„Institucije Kosova nemaju obavezu da od Kfora traže odobrenje za raspoređivanje policijskih snaga širom Kosova“, naveli su izvori iz Brisela.\nNATO je u prvom reagovanju povodom situacije sa vozom pozvao Beograd i Prištinu da se uzdrže od zaoštravanja situacije i pokrenu dijalog, „jer je to u interesu regionalne stabilnosti i bezbednosti“.


Partnerstvo kompanija Dorna Sports i Lenovo™ na MotoGP™ eSport šampionatu | Adria Daily\nKompanija Dorna Sports sa radošću najavljuje višegodišnje globalno partnerstvo s kompanijom Lenovo kao ekskluzivnim sponzorom MotoGP eSport šampionata i ekskluzivnim dobavljačem gejming računara, monitora i prateće opreme za live događaje na prvenstvu. Pored co-brandirng sponzorstva, učesnici prvenstva će imati priliku da koristite Lenovo Legion gejming uređaje najviših performansi, koji će im obezbediti impresivno gejming iskustvo.\nOvo ključno partnerstvo daće šampionatu novu dimenziju, jer će se takmičari još jedanput boriti za vredne nagrade. Šampionat će se sastojati iz osam onlajn izazova uz live prenos polufinala sa lica mesta i finalni događaj koji će biti organizovan kasnije tokom godine. Prvo polufinale, omogućeno od strane Lenovo Legion brenda, biće održano na trkačkoj stazi Misano World Circuit Marco Simoncelli u septembru, nakon čega sledi događaj u Movistar eSports centru u Madridu u oktobru, dok će veliko finale MotoGP šampionata biti održano u Valensiji, u novembru.\n„S obzirom na to da je eSports jedna od najbrže rastućih oblasti u gejmingu i sportu koja ima milione fanova širom sveta, sponzorstvo Dorna MotoGP eSport šampionata bio je prirodan korak u okviru našeg partnerstva na MotoGP svetskom šampionatu. To nam daje priliku da globalnoj gejming zajednici pružimo moćna i impresivna iskustva spajajući našu Lenovo Legion gejming tehnologiju i kritički priznatu MotoGP igru kompanije Dorna”, izjavio je Gianfranco Lanci, predsednik i operativni direktor kompanije Lenovo.\n“Uzbuđeni smo što će kompanija Lenovo biti deo MotoGP eSport šampionata”, rekao je Pau Serracanta, generalni direktor kompanije Dorna Sports. “Lenovo Legion Gaming PC brend važi za brend koji predstavlja elegantne i moćne performanse, a uz ovo partnerstvo, neki od najboljih igrača na svetu sada će imati priliku da koriste Lenovo Legion uređaje tokom polufinala i velikog finala. Uveren sam da će ovo partnerstvo kompanije Lenovo i MotoGP eSport šampionata otvoriti vrata budućnosti punoj uspeha.”\nSpremite se za još jednu sezonu trkačke akcije, koju je omogućio brend Lenovo Legion. Za više informacija o Lenovo Legion proizvodima posetite www.lenovo.com/legion ili pratite @LenovoLegion na društvenim mrežama Twitter, Facebook, YouTube, Instagram and Twitch.\nTakmičenje start-apova: Šansa za preduzetnike iz oblasti IT-a


Hronična oboljenja jetre "urnišu" Škotlanđane - SlovoPres\nSklonost ka alkoholnim pićima utiče na stopu mortaliteta severnoevropskog naroda, piše Škotski Herald.\nPrema najnovijim podacima, na Starom kontinentu samo Mađari umiru više od Škota od posledica hroničnih oboljenja jetre. Severnjaci od ovih bolesti umiru za 60% više nego što je to bio slučaj pre 30 godina, i 70% više u odnosu na britanski prosek. Oko 13 osoba na 100 hiljada stanovnika je umrlo prošle godine od posledica zdravstvenih problema s jetrom. Najsiromašnija petina stanovnika Škotske pet puta je izloženija riziku od smrti usled oboljenja od ove bolesti u odnosu na one koji pripadaju najbogatijoj petini.\n„Najveća odgovornost za ovoliku zastupljenost hroničnih oboljenja jetre potiče od naše vezanosti za alkohol. Cena jeftinog alkohola plaća se zdravljem naše nacije, i moramo naći način da stanemo na put danku koji alkohol uzima u našem društvu. Zloupotreba alkohola košta Škotsku 3.6 milijardi funti godišnje, odnosno 900 funti po stanovniku, bez obzira da li piju ili ne. Ta sredstva se mogu mnogo bolje iskoristiti“, ocenio je škotski ministar zdravlja Majkl Metison.\nŠkotska Vlada planira da uvede zakonsku minimalnu cenu ispod koje neće moći da se kupuju alkoholna pića, a procenjuje se da bi ova mera najjači udarac mogla da nanese hroničnim alkoholičarima koji najradije „cepaju žestinu“.\n« Tako to rade pravi šampioni\nVitamini su „bacanje para“ »


Ugašena prva svećica\n12/11/2019 Elvira Spajić „Karolina strela“ Bečej, streljaštvo\nSTRELJAŠTVO – ROĐENDANSKI TURNIR U BEČEJU\nPrvi rođendan sportske organizacije „Karolina strela“ iz Bečeja proslavljen je u subotu 2. novembra organizacijom turnira u streličarstvu koji je u streljani USKAO „Đorđe Predin – Badža“ okupio 33 takmičara iz sedam klubova iz Bačke Topole, Adorjana, Sente, Novog Sada i Bečeja. Najuspešniji klub u ekipnom poretku bio je Novi Sad 1790, drugo mesto je zauzeo Komi iz Bačke Topole, a treća je bila Tisa iz Adorjana.\nDomaći takmičari su bili veoma dobri pa su zasluženo nagrađeni medaljama. Nikola Doroslovački je zauzeo prvo mesto u konkurenciji juniora dok je u istom uzrastu Andrea Vaštag bila je četvrta. Nastas Doroslovački je u konkurenciji pionira bio drugi, dok je kod pionirki Kinga Aleksander zauzela sedmo mesto. Karolj Kočiš je u konkurenciji seniora zauzeo šesto mesto, dok je Ljubomir Bečejac bio jedno mesto lošije plasiran.\nTakmičenje najmlađih u takozvanoj „cipiripi“ konkurenciji su obeležili domaći takmičari gde su najbolji bili Jana Mladenović i Marko Kapriš, dok je Uroš Trbić takmičenje završio na trećem mestu.\n– Zadovoljni smo organizacijom ovog turnira i nadam se da će ih u budućnosti biti još više u našem Bečeju. Zahvalila bih se svim učesnicima a sve naše sugrađane bih pozvala da se uključe u rad našeg kluba, kazala je Karolina Kalapoš, predsednica sportske organizacije „Karolina strela“ iz Bečeja.\n← Blistava serija Aleksandra Stojkova\nBečejski juniori najbolji u Srbiji →


Vlada Vojvodine poklonila vozilo za prevoz pacijenata na dijalizu | Autonomija\nVlada Vojvodine poklonila vozilo za prevoz pacijenata na dijalizu\n"Bolest ne poznaje političku pripadnost"\nVlada Vojvodine obezbedila je dva i po miliona dinara za medicinsko vozilo za prevoz pacijenata iz Bečeja u Novi Sad na dijalizu.\nVozilo je obezbedio Pokrajinski sekretarijat za zdravstvo, na osnovu zahteva i projekta koji je podneo Dom zdravlja u Bečeju.\nPotpredsednik Skupštine Vojvodine Milivoj Vrebalov rekao je da pokrajinska vlada podržava dobre projekte i na lokalne samouprave ne gleda „političkim aršinima“. „Bolest ne poznaje političku pripadnost“Bolest ne poznaje političku pripadnost, već samo one koji rešavaju probleme i one koji ih ne rešavaju“, kazao je Vrebalov. Ocenio je da lokalne samouprave u Vojvodini ipak treba da kažu koliko su sredstava dobile od pokrajinskih vlasti, a koliko od republičkih.